Balik Bintulu Seminggu

Balik Bintulu Seminggu |
Entri terakhir ciksun sebelum menyepi hari tu, Wordless Wednesday bertarikh 5 Januari 2021. Tajuk entri pun
Fly Away
, memang ciksun dah terbang pada 6 Januari 2021. Terbang pulang ke kampung halaman di Bintulu, Sarawak. Setahun lebih ciksun tak balik kampung disebabkan halangan pandemik. Kali terakhir balik, bulan Oktober tahun 2019. Ikut hati memang nak balik lama sikit, mamak ciksun pun minta balik dua minggu, tapi tak boleh sebab ciksun kena kejar deadline thesis submission in February. Insya'Allah next time bila da setel semua ni, ciksun balik lama sikit spend masa dengan diorang lebih lama.
Ada banyak kisah sebenarnya nak balik kali ni. Banyak betul kejadian yang di luar jangkaan, mengganggu serba sedikit planning asal. Tiket flight KL - Btu da beli awal, dalam suku akhir tahun lepas dah beli once kerajaan dah bagi kebenaran untuk rentas negeri. Tapi tiket paling murah yang suami dapat waktu tu adalah bulan Januari 2022. Bayangkan lerr, berapa bulan jugak delay nak balik kampung, sedangkan orang lain da bersama keluarga tersayang.
Then, asalnya dari JB ke KL, ciksun dah beli tiket Air Asia berharga RM49, tapi diorang cancel flight ciksun dalam seminggu sebelum tarikh fly. Aduh, kena cari tiket lain untuk ganti. Yang Air Asia tu ciksun request refund, terus dapat pada hari yang sama, alhamdulillah. Tapi masuk credit Air Asia lah. Tak masuk bank. Then, ciksun belek tiket Malindo Air. Ada flight ke Subang pagi 6hb Januari tu. RM109. Terus beli sebab dah takde pilihan lain. Bas YOYO ke KLIA2 pulak takde waktu yang sesuai,  4 kali perjalanan je sehari sebab kita masih dalam fasa pandemik.
Tup tup, dua hari sebelum fly, Malindo reschedule flight ciksun dari pagi ke petang. Alamak, tak boleh sebab flight ciksun ke Bintulu pukul 2 petang. Hoi hoi ya hoi! Panik. Waktu tu pukul 10 lebih malam kot, Malindo bagi email. Ciksun terus bagitahu suami. Suami suruh minta refund. Ye, memang kena minta refund. Tapi masalahnya sekarang ni nak pergi KL macam mana? Suami waktu tu da terlelap, tak balas dah whatsapp. Ciksun bagitau kawan ciksun,
Sis Lin
. Tanya pendapat dia macam mana.
Akhirnya, ciksun beli aje tiket YOYO bus dari Terminal Bas Taman Ungku Tun Aminah, Skudai ke KLIA2 (RM56). Bas yang available pukul 10.30 malam, itu pun tinggal dua seats aje pada 5hb Januari. Then ciksun tempah capsule dekat CapsuleTransit Airport Hotel @ KLIA2. Patutnya ciksun book untuk 6 jam je dari pukul 3 pagi - 9 pagi, tapi entah lah kepala ni tengah serabut masa tu, ciksun terbook 12 jam pada harga RM95. Adusss! Pagi 5hb tu baru perasan, takpe lah...boleh rehat lama sikit dan tak rushing nak checkout.
Malam tu housemate ciksun tolong hantar ke stesyen bas TUTA. Bas YOYO penuh dengan warga Nepal. Sebelah ciksun pun mat Nepal. Tak dapat single seat, terpaksa la duduk aje. Tawakkal je lah, mudahan mat Nepal tu baik-baik orangnya. Alhamdulillah, sampai KLIA2 dengan selamat, takde perkara yang tak diingini berlaku. Waktu tu jam 2.25 pagi. Lagi setengah jam nak check in CapsuleTransit. So, ciksun isi perut dulu dengan Hazukido Croissant yang Sis Lin belanja, bawak dari JB sementara tunggu waktu nak check in.
Bila nak check in lak, staff takde dekat reception. Tekan loceng banyak-banyak kali pun takde sape datang ke kaunter. Ada guest lain juga tengah menunggu. Ciksun belek dekat website dan jumpa nombor telefon. Terus call. Telefon berbunyi dekat kaunter tu tapi takde orang ahahahahah! But, maybe sebab staff tu dengar bunyi telefon, selang seminit dua lepas tu, dia pun muncul. Alhamdulillah. Boleh check in dah.
Ni la tempat ciksun berehat malam tu sampai pagi esoknya. Malam ke kalo kul 3.30 pagi? 😆 Alhamdulillah, boleh lah tido walaupun macam lama jugak nak tido nya. Ye lah, tido tempat baru kan. Walaupun sebelum ni pernah juga tido sini masa nak travel dengan suami. Tapi takde masuk blog lak time tu. Kat sini takde surau ya, kalau nak solat, kena keluar dari CapsuleTransit, tak jauh dari public toilet depan kaunter hotel tu lah suraunya. Menapak beberapa langkah aje dah sampai. So, don't worry and rest assured. Haa gituh!
Bilik air sini sharing, tapi cukup selesa dan bersih. Ciksun uzur waktu tu, jadi pukul 8 pagi baru bangun pergi toilet nak mandi. Cleaning staff tengah bersihkan tandas. Oh lupa nak bagitau, masa check in, diorang akan bagi satu beg yang berisi tuala, berus gigi, ubat gigi dan air mineral botol kecik. So, uols tak payah beratkan beg bawak tuala sendiri. Syampu dan shower gel ada dalam bilik air. Hair dryer pun ada disediakan. Memang sangat memudahkan. Ciksun puas hati!
Dalam pukul 11 lebih ciksun checkout sebab dah lapar. Ye lah, skip breakfast kan. Ciksun pergi KK Mart tak jauh dari CapsuleTransit tu untuk alas perut. Beli roti Gardenia satu beg plastik jugak sebab my family kat Bintulu suka sangat makan roti ni.  Ciksun breakfast pun dengan roti Gardenia aje dan air kopi panas. Masa ni hidung dah berair dan asyik batuk-batuk. Ciksun ada resdung, memang gini la pagi-pagi kalo bangun dari tido. Risau jugak kalo tak dapat naik flight sebab ada simptom batuk, maka beli la ubat batuk Hurix untuk legakan sikit batuknya.
Ciksun tunggu suami sampai dekat ruang menunggu. Lepas appointment dengan klien, suami naik bas dari KL Sentral ke sini, dulu harganya RM13 sehala. Sekarang tak sure lah masih sama atau da murah sikit. Pukul 12 lebih sikit tengahari tu, suami pun sampai. Kitorang terus masuk boarding hall, tapi dekat boarding hall gate tu, ground staff check dulu segala dokumen kemasukan ke Sarawak. Disebabkan ciksun orang Sarawak, so tak perlu isi EnterSarawak. Suami ciksun pun tak perlu isi. Kami hanya perlu isi e-Health declaration aje dekat website SDMC. Suami pulak hanya perlu tunjuk sijil nikah kami yang menunjukkan isteri adalah orang Sarawak. Alhamdulillah, lancar semuanya. Terbang dalam 2 jam sebelum tiba di Bintulu pukul 4.45 petang.
Alhamdulillah, rindu dendam pada kampung halaman terlerai sudah. Buat apa je kat Bintulu sampai seminggu? Nanti ciksun share dalam entri lain ek!
Bye!


Bintang di Surga

Bintang di Surga
 by
NOAH

Masih ku merasa angkuh

Terbangkan anganku jauh

Langit kan menangkapku

Walau kan terjatuh

Dan bila semua tercipta

Hanya untukku merasakan

Semua yang tercipta

Hampa hidup tersisa

Lelah tatapku mencari

Hati untukku membagi

Menemani langkahku namun tak berarti

Dan bila semua tercipta

Tanpa harus ku merasakan

Cinta yang tersisa

Hampa hidup terasa

Bagai bintang di surga

Dan seluruh warna

Dan kasih yang setia

Dan cahaya nyata

Oh bintang di surga

Berikan cerita

Dan kasih yang setia

Dan cahaya nyata

Lelah tatapku mencari

Hati untukku membagi

Menemani langkahku namun tak berarti

Dan bila semua tercipta

Tanpa harus ku merasakan

Cinta yang tersisa

Hampa hidup terasa

Bagai bintang di surga

Dan seluruh warna

Dan kasih yang setia

Dan cahaya nyata

Oh bintang di surga

Berikan cerita

Dan kasih yang setia

Dan cahaya nyata

Bintang di surga


Breakfast di LAPO? by JOHO HQ

Breakfast di LAPO? by JOHO HQ
 | Ni cerita masa birthday housemate ciksun Hari Thaipusam yang lepas. Unik sangat request dari birthday girl kali ni. Pagi-pagi kitorang dah ke Hutan Bandar Taman Mutiara Rini, jogging dua tiga round. Lepas jogging, birthday girl cakap nak sarapan dekat Lapo? by JOHO HQ, area Stulang. Kemain dari timur ke barat jaraknya. Haha! Tapi demi birthday girl, kitorang proceed, ONZZZZ aje!
First time ciksun ke sini, kawan-kawan media lain dah banyak kali ciksun nampak diorang review. Rupanya kedai dia takde la besar sangat, teknik gambar kot buat nampak macam besar kedai nye. Yang luas tu hanyalah open space area kat laman kedai. Meja-meja makan diorang letak dekat laman luar JOHO HQ. Nak beli makanan, kena berbaris pilih dari menu yang tersedia, terus bayar. Kalau orang ramai, wajib minta kawan cop tempat duduk dulu. Macam kitorang pergi hari tu, memang full house. Sambil berbaris, mata sambil melilau cari meja kosong.
Menu-menu kat sini kebanyakan menu makanan Malaysia macam Laksa, Mee Wantan, Lontong, Laksam, dan ada jugak menu western macam Macaroni Goreng, Pizza, Pie serta aneka kek dan pencuci mulut. Air pulak ada teh, kopi, jus dan lain-lain. Kitorang order seperti dalam gambar kat bawah.
Ok, serius sedap semuanya. Ciksun rasa diorang cari vendor yang memang betul-betul sedap masakannya. Ciksun punya Mee Wantan tu, sodappp weii! Tak de Mee Kolok, kita order la Mee Wantan kan, rupa dah nak sama dah. Hihi. Kawan-kawan ciksun order Laksam dengan Lontong Kuah Lodeh. Pun sedappp! Kek Red Velvet dengan Cheese Butterscotch pun sedap gila! Boleh datang lagi lepas ni, memang recommended ya.
Ni details kedainya:
LAPO?
JOHO HQ Creative Hub, No 52B, Jalan Inderaputra, 80300 Stulang Laut, Johor Bahru, Malaysia
Waze: JOHO HQ, Stulang Laut
Buka hari Selasa - Ahad: 7AM - 4PM (Isnin TUTUP)
Dine in, delivery & take away
WA: 011 5896 6546
Instagram:
https://www.instagram.com/lapo.johohq/?hl=en


HABIB Rasmi Bilik Pameran Terbesar Di Pavilion Bukit Jalil Tampil Konsep Baharu Serba Modern Dan Kontemporari
 | HABIB, jenama terulung barangan kemas tempatan melabuhkan tirai tahun 2021 dengan pembukaan bilik pameran yang ke 31 di Pusat Membeli-Belah Pavilion Bukit Jalil. Lokasi strategik serta kedudukan bilik pameran yang terletak berhadapan dengan pintu masuk utama dan ruang legar pusat membeli belah memudahkan orang ramai untuk berkunjung. Dengan berkeluasan 4,414 kaki persegi, ini merupakan bilik pameran HABIB yang terbesar dan menawarkan pengalaman membeli belah terbaik dengan ruangan yang disediakan adalah lebih lapang, sesuai dengan peredaran di zaman norma baharu.
Dato’ Sri Meer Habib, Pengerusi Eksekutif Kumpulan HABIB berkata, “Pelanggan lebih cenderung untuk datang sendiri ke bilik pameran bagi merasai dan mencuba sendiri barangan kemas yang bernilai tinggi sebelum membuat pembelian. Pelaburan kami dalam bilik pameran Pavilion Bukit Jalil baharu ini adalah bukti komitmen dalam memenuhi permintaan yang sentiasa berubah dan ianya membezakan serta meletakkan kami selangkah ke hadapan. Walaupun dengan norma baharu, pelanggan boleh terus membeli-belah dengan selesa dan tanpa bimbang.”
Dato’ Sri Meer Habib, Pengerusi Eksekutif Kumpulan HABIB  (tengah) memberi ucapan pembukaan bilik pameran baharu, diiringi Datin Sri Zarida Noordin, Pengarah Eksekutif Kumpulan HABIB (kiri) serta Mohd Zaruddin Mahmud Pengurus Besar Kanan Jualan dan Pemasaran HABIB (kanan)
Dato' Sri Meer menambah, “Pembukaan bilik pameran terbaru dan terbesar di Pavilion Bukit Jalil ini memberi kemudahan dengan jarak perjalanan yang lebih pendek untuk pelanggan yang berada di sekitar Bukit Jalil. Sebanyak lebih daripada 2,000 rekaan yang unik merangkumi pelbagai koleksi barangan kemas yang pasti menepati citarasa untuk setiap lapisan umur. Antaranya, koleksi terbaru sesuai buat golongan muda dan kanak-kanak; koleksi Disney x HABIB Frozen menambahkan kepelbagaian barangan dalam memenuhi permintaan yang berbeza”.
Bilik pameran ini menampilkan seleksi pilihan barangan kemas terbanyak antaranya, koleksi Oro Italia 916, berlian dan batu permata, serta berlian bersijil antarabangsa iaitu GIA dan juga Hearts On Fire® yang merupakan potongan berlian yang paling sempurna di dunia. Selain itu, uniknya bilik pameran ini adalah terdapat ruangan kolaborasi yang merupakan kawasan khas bagi menampilkan kempen istimewa. Ruangan komuniti turut tersedia untuk acara peribadi dan pameran eksklusif untuk memberi keselesaan dan privasi kepada para pelanggan.
Pintu masuk utama
Ruangan komuniti (kanan) yang terdapat di HABIB Pavilion Bukit Jalil
Ruangan kolaborasi yang terdapat di HABIB Pavilion Bukit Jalil
Sebagai tanda penghargaan atas kepercayaan dan sokongan yang diberikan kepada HABIB sejak lebih 63 tahun, HABIB sentiasa menjadikan pelanggan sebagai keutamaan dengan memberikan perkhidmatan yang cemerlang. HABIB berbesar hati berkongsi hadiah kebahagiaan dengan menjadi sebahagian daripada detik istimewa pelanggan untuk setiap majlis, acara dan perayaan.
Untuk informasi lanjut dan terkini mengenai HABIB, layari laman sesawang di
www.habibjewels.com
 atau ikuti media sosial HABIB di Instagram (@habibjewelsofficial) dan Facebook (@HABIB).


Hal Hebat

Hal Hebat
 by
Govinda

(cover by
raffaaffar
)

Di hidup ini

Telah kusinggahi banyak cinta

Namun tak pernah aku temui cinta

Sekuat aku menginginkan dia

Hal hebat kurasakan

Kini dicintai seseorang

Yang ku pun mencintai

Itu sempurna

Takkan siakan dia

Belum tentu ada yang seperti dia

Satu dunia tahu aku bahagia

Banyak pasang mata saksinya

Takkan duakan dia

Belum tentu esok kan masih ada

Kesempatan tak datang kedua kalinya

Hargai dan jaga hatinya

Dalam diamku

Kupanjatkan selalu doa untuknya

Jodoh bukan soal sempurna

Namun yang mampu tangguh tuk bertahan

Dan berjuang

Takkan siakan dia

Belum tentu ada yang seperti dia

Satu dunia tahu aku bahagia

Banyak pasang mata saksinya

Takkan duakan dia

Belum tentu esok kan masih ada

Kesempatan tak datang kedua kalinya

Hargai dan jaga hatinya

Ho

Takkan siakan dia

Belum tentu ada yang seperti dia

Satu dunia tahu aku bahagia

Banyak pasang mata saksinya ho

Takkan duakan dia

Belum tentu esok kan masih ada

Kesempatan tak datang kedua kalinya

Hargai dan jaga hatinya

Hatinya takkan siakan dia

Takkan siakan dia

Takkan siakan dia


Lunch Sambil Tengok Live Band di Hard Rock Cafe Puteri Harbour

Lunch di Hard Rock Cafe Puteri Harbour |
Hari Rabu yang lepas, ciksun
  lunch dekat Hard Rock Cafe Puteri Harbour yang baru aje dibuka hujung bulan
  Disember tahun lepas. Ikutkan bulan Disember tu dah plan dah nak lunch dekat
  sana dengan kawan-kawan media sekitar JB, tapi terpaksa postpone sampai bulan
  Januari. Akhirnya, balik dari Sarawak hari tu, berpeluang jugak ciksun jejak
  kaki kat sini.

  Hard Rock Cafe Puteri Harbour (HRCPH) ni letaknya di bangunan yang sama dengan
  Pinetree Marina Resort & Fraser Place Puteri Harbour. Parking dekat
  basement yang sama dengan dua hotel ni, kemudian menapak masuk entrance
  Pinetree Marina Resort. Turun guna eskalator belakang kaunter Grab & Go ke
  level B2. Dari eskalator dah nampak monumen gitar besar tetengah hall depan
  pintu masuk HRCPH.

  Kalau uols nak tau, HRCPH ni merupakan cawangan Hard Rock Cafe yang keempat di
  Malaysia selain di negeri Pulau Pinang, Kuala Lumpur dan Melaka. Restoran dan
  bar kontemporari ni adalah yang pertama seumpamanya dengan gaya reka bentuk
  dalaman yang moden serta menampilkan susunan berkelas tinggi, mewah dan
  tersusun rapi - dengan tempat-tempat menarik untuk peminat.

  Masuk aje ke pintu depan HRCPH, ciksun terus nampak Hard Rock Shop yang
  sememangnya sangat popular di kalangan para peminat Hard Rock. Pelbagai rekaan
  pakaian termasuk t-shirt dengan tarikan khas cawangan Puteri Harbour ada dekat
  sini. Ciksun paling suka dengan sweatshirt kaler army green dan sweater dia,
  tapi fikir punya fikir entah bila ciksun nak pakai, sebab sekarang ni musim
  panas kan. Nanti insya'Allah ciksun nak datang lagi and grab jugak sweatshirt
  tu bila jejak pertengahan tahun. Haa nkoo ada impian tu? Takde? Lemahhhh! 😝

  Cafe seluas 557-meter persegi ni boleh memuatkan sehingga 238 orang tetamu
  yang terdiri daripada ruang makan luar dan dua tingkat dibahagian dalam kafe
  berserta pentas untuk hiburan secara langsung. Ruang makan utama dan ruang
  makan peribadi di tingkat atas boleh memuatkan seramai 100 orang tetamu. Para
  tetamu juga boleh menikmati hiburan muzik secara langsung dari ruang makan
  dalaman yang terletak di aras bawah. Konsep ruang makan ‘Alfresco’ yang
  menghadap ke pelabuhan yang menawan disertai dengan pemandangan matahari
  terbenam yang indah merupakan keistimewaan kafe.

    Para tetamu di Hard Rock Cafe boleh berjalan di sepanjang ruangan dinding
    memorabilia, yang memaparkan serangkaian memorabilia dari pemuzik legenda
    dari seluruh dunia. Selama bertahun-tahun, dinding memorabilia telah menjadi
    ciri khas bagi Hard Rock Café meraikan kepingan unik yang disumbangkan oleh
    atau dibeli dari bintang rock popular dari era yang berbeza selama
    bertahun-tahun.

    Di Hard Rock Cafe Puteri Harbour, para tetamu disajikan dengan pelbagai
    pilihan rasa asli dari bahan-bahan yang berkualiti tinggi dan segar. Hard
    Rock Café menampilkan ‘Original Legendary® Burger’, siri ‘Signature Steak
    Burgers’, ‘Specialty Entrée’, ‘Bar Bites’ dan pelbagai pilihan salad,
    sandwich, pencuci mulut, serta aneka minuman yang menyegarkan.

    Paling menarik perhatian, 24-Karat Gold Leaf Steak Burger yang daging
    steaknya dilapisi helaian nipis emas sebenar. Harga set ni RM169.00, hokayyy
    😂 Disebabkan ciksun duduk berempat, jadi lebih sesuai untuk makan All
    American Slider yang comel lotey dan sodappp jugak dalam gambar kat bawah
    nun (RM65). Ciksun cuba juga beberapa makanan lain masa lunch hari tu,
    ciksun suka Twisted Mac, Chicken & Cheese dia, ada orang mungkin tak
    berapa gemar dan rasa muak kalau tak berapa suka keju.

    Makan sambil tengok live band yang hebat. Time ni pergi sebab private event,
    jadi ada live band waktu siang khas untuk event tu. Kalau bukan private
    event, diorang punya live band setiap hari Selasa sampai Ahad, pukul 8 malam
    hingga 12 tengah malam. So, make sure uols set waktu yang sesuai nak pergi
    kalau nak makan malam sambil tengok live band ya!

    Lagi gambar-gambar sekitar cafe dan menu sedap-sedap, tengok kat page FB
    Sunah Sakura 👇

    Ok, dah bertambah lagi pilihan tempat makan best kat JB ni kan? Apa tunggu
    lagi, ajak la kengkawan and family datang lepak kat sini!

⏰: 12pm-12am daily

📞: +607-276 9999

      🍽:

https://bit.ly/hrcphmenu

      🎸: Live band - Tues to Sun, 8pm to 12am

      🌐:

www.hardrockcafe.com/location/puteri-harbour

      📍: Lot 2-B2, Residensi & Hotel Marina, Persiaran Tanjung, Pengkalan
      Puteri, Iskandar Puteri

      🚗: Parking spaces - Pinetree Marina Resort

      Facebook:
https://www.facebook.com/HardRockCafePuteriHarbour/

      Instagram:
https://www.instagram.com/hrcputeriharbour/?hl=en


Makan-makan Hujung Tahun, Farewell Untuk Kak Ila |
 31 Disember 2021 yang lepas, ciksun dan kawan-kawan buat makan-makan sempena perpisahan dengan salah seorang bekas housemate kitorang, kak Ila namanya. Kebetulan pulak jatuh hari Jumaat, hampir semua tak bekerja hari tu. Sorang je yang datang lepas kerja.
Seminggu awal, kitorang dah start senaraikan menu. Ciksun ditugaskan untuk perap ayam dan buat sos lada hitam. Ada juga menu kambing perap, Aglio e Olio, mashed potato, coleslaw, kimchi jjigae, buah-buahan potong, dessert dan minuman. Niat nak BBQ, kalau hujan, tetap nak BBQ jugak. Hahaha! Gigihhh!
Ditakdirkan, memang hujan pun 31 Disember tu. Seharian hujan. Tapi belah petang dah tak lebat sangat. Rintik-rintik aje. Kak Ajan start bakar arang dari sebelum Asar. So, lepas Asar je dah boleh start bakar ayam dan kambing. Ciksun membakar ditemani Ibah. Sebelum tu dia dengan Nani dah bertukang kat dapur buat Aglio e Olio dan mashed potato.
Ciksun dengan kak Ila sebelum Asar tu sempat hias backdrop untuk bergambar malam kang. Ciksun beli barang-barang parti dekat Kaison aje. Belon, banner, lampu, and wire mesh photo board. Selebihnya guna pokok-pokok hiasan Ayen aje. Susun elok-elok tepi sofa.
Sebelum Maghrib, makanan semua dah ready. Solat Maghrib berjemaah dulu, kemudian tazkirah dan perkongsian
pasal jodoh
 sambil menunggu Isyak. Masa ni Nada naik tingkat atas untuk bacaan Yaasiin online dengan family dia. Baru ciksun tahu hari esoknya, rupanya untuk tahun ni takde sambutan Tahun Baru bagi menghormati mangsa banjir. Rakyat Malaysia yang Muslim dianjurkan untuk buat bacaan Yaasiin di rumah masing-masing.
Lepas Isyak, ingatkan dah boleh makan. Perut dah lapar ni. Rupa-rupanya kena bergambar dulu. Hahaha! Aduhh, lama pulak tu bergambar, macam-macam permintaan gaya dari semua. Dah habis bergambar, Ibah pulak request nak video sambil nyanyi ramai-ramai. A sudahhh! Bila nak makan ni? Hahahhaha! Layankan aje la gambar-gambar kat bawah ni. Sewel memasing.
Hahaha. Entah kenapa la nak letak pasu bunga tu atas paha, memang sewel. Sepadan pulak dengan baju tidur ciksun tu. Kih kih kih. Dah sudah bergambar, kitorang pun start makan lerrr, ape lagi! Alhamdulillah, sedap-sedap semuanya. Terima kasih kepada semua yang gigih memasak. Paling ciksun suka lahhhh kimchi jjigae tu ha!
Lepas makan, kitorang main game
telefon buruk
 online and tukar-tukar hadiah. Penerima hadiah, dah dicabut seminggu sebelum event ni guna
elfster
. Jadi kitorang dah tahu sape yang akan dapat hadiah kitorang. Senang nak pilih hadiah yang kita rasa penerimanya pasti suka. Tapi nama penerima kena rahsiakan lah, biar surprise.
Ciksun dapat hadiah daripada Nada, dapat Wellness Planner yang cantik sangat! Ciksun suka gila sebab ada banyak kata-kata positif dalam planner tu, siap ada social challenge yang kita bole cabar diri untuk tunaikan bagi tahun ni. Terima kasih Nada! Dapat jugak hadiah dari kak Ajan, hair towel cap untuk tutup rambut lepas mandi. Haa, comel aje ciksun punya kaler pink.
Ciksun pulak dapat nama Ayen, jenuh cari hadiah dekat Shopee. Dah beli tu, tawakkal jugak mudah-mudahan sempat la sampai sebelum 31hb. Musim banjir ni kan, faham-faham lah. Risau terkandas dekat mana-mana. Ciksun hadiahkan Ayen cawan astronaut kaler pink. Sebab dia suka kaler-kaler gitu. Ade novel bahasa Inggeris dan LEGO jugak. Tiga hadiah ciksun kasi. Haha!
Untuk kak Ila, selamat bekerja di tempat baru! Terima kasih atas segalanya dari awal perkenalan dulu sampai sekarang. Kak Ila la yang banyak sama-sama dengan ciksun masa susah senang. Dia la yang banyak jadi driver ciksun ke sana-sini. Yang paling masuk kepala dengan ciksun, yang paling boleh saling mengutuk depan-depan tanpa rasa kecik hati. Ciksun kawen pun dia sanggup datang dari jauh. Keluarga ciksun pun dah kenal sangat dengan dia, nenek usu ciksun suka sangat dengan dia. Hihi.
Insya'Allah lepas ni boleh jumpa lagi bila-bila. Masih lagi dalam Johor cuma dah keluar dari Johor Bahru. Boleh plan travel sesama lagi in the future, kita jumpa dekat Muar pulak!


Raikan Tahun Baru Cina di Pulai Springs Resort, Johor Bahru |
Dah habis Krismas, masuk Tahun Baru 2022. Dah masuk tahun baru, tentulah tak lama lagi Chinese New Year. Tahun ni perayaan masih lagi disambut dalam keadaan berjaga-jaga, walaupun kes COVID-19 dah semakin berkurangan dari hari ke hari. Untuk tahun ni, macam tahun yang lepas, ada juga banyak promosi sempena Tahun Baru Cina di hotel-hotel dan restoran. Tak terkecuali, Qing Palace Chinese Restaurant di Pulai Springs Resort, Johor Bahru.
Ciksun da beberapa kali makan dekat sini. Menu-menu masakan Cina dekat sini memang sedap dan menepati citarasa ciksun. Hidangan-hidangan yang disajikan oleh chef kesemuanya adalah sesuai dinikmati oleh pelbagai kaum dan agama, termasuk lah kita yang Muslim ni. Tahun ni, Masterchef Lim Ming Chong dan pasukannya akan menyajikan set hidangan istimewa sehari sebelum Tahun Baru Cina, dan hari pertama sambutan Tahun Baru Cina sehingga 15 Februari 2022.
Hanya pada 31 Januari 2022
Chinese New Year Eve Special Set Menu
RM1288+ semeja (10 orang)
RM798+ semeja (6 orang)
Sesi: 6 petang dan 8 malam
Qing Palace Special "Yee Sang" Salmon
Qing Palace Special Pen Cai
Ikan Kerapu Stim gaya Hong Kong
Pulut Nasi dibalut dengan Daun Teratai
Tembikai Susu Bersama Sagu dan Aiskrim
1 hingga 15 Februari 2022
Chinese New Year Set Menu
Set Menu A:
RM790+ semeja (10 orang)
Set Menu B:
RM910+ semeja (10 orang)
Set Menu C:
RM1380+ semeja (10 orang)
Dihidangkan bersama Yee Sang untuk makan tengahari dan makan malam.
Selain tu, ada tiga jenis Yee Sang juga ditawarkan dalam tempoh tarikh di atas:
Yee Sang Salmon - RM68+ (S) @ RM128+ (L)
Yee Sang Royal Abalone Slices - RM68+ (S) @ RM128+ (L)
Yee Sang Itik Panggang - RM78+ (S) @ RM138+ (L)
Haa tu untuk Qing Palace Chinese Restaurant. Ciksun sendiri dah try menu dalam
Chinese New Year Eve Special Set tu. Yee Sang Salmon kat sini sedappppp, ciksun suka ada rasa manis dan masam. Pen Cai pun something yang lain dari yang biasa ciksun makan. Memasing berebut abalone masa tu. Benda rare katakan. Haha!
Deep Fried Nian Gao dalam Set Menu C
Selain di Qing Palace,
restoran Cinta Terrace
 diorang pun ada buat promo jugak. Ada bufet makan malam
Chinese New Year Eve BBQ Nite Buffet
 pada
31 Januari 2022
, dari 6.30 petang sampai 9.30 malam. Harga pun berpatutan,
RM75+ untuk dewasa
, dan
RM35.70+ untuk kanak-kanak
.
Sementara tu, pada 1 Februari 2022, uols boleh makan tengahari di
restoran Cinta Terrace
 dengan pakej
Chinese New Year Day Buffet Lunch
 pada harga
RM55+ untuk seorang dewasa
 dan
RM27.50+ untuk seorang kanak-kanak
.
BBQ Buffet Dinner
 pada hari yang sama jugak berharga
RM69.90+ seorang dewasa
 dan
RM34.65+ seorang kanak-kanak
.
Semua harga yang diberikan adalah tertakluk dengan SST.
Untuk sebarang pertanyaan dan tempahan, uols boleh terus hubungi diorang!
Qing Palace: 017-733 8724 / 016-733 2919
Cinta Terrace Restaurant: 016-744 2918
Website:
www.pulaisprings.com


Semarakkan Tahun Baru Lunar Bersama Tersayang di Habib, dengan Koleksi yang Membawa Tuah
| Tahun Baru Lunar yang juga dikenali sebagai perayaan musim bunga merupakan antara perayaan utama masyarakat Cina di Malaysia dan disambut dengan penuh meriah bagi menandakan kemuculan tahun baru. Sebagai sebuah jenama barangan kemas tempatan, HABIB tidak ketinggalan untuk turut bersama-sama meraikan perayaan ini bagi menghargai para pelanggan khususnya buat mereka yang meraikan sambutan istimewa ini.
Menurut kalendar Lunar, tahun 2022 merupakan tahun ‘Sang Harimau’ dan karakter ini sering dikaitkan dengan keberanian, sikap berdaya saing, yakin dan bercita-cita tinggi. Bersempena tahun baru ini, HABIB menampilkan syiling wafer emas 999 edisi terhad diinspirasikan daripada ‘Harimau’, digabungkan dengan warna-warna tuah seperti merah dan emas. HABIB juga mengeluarkan syiling wafer emas 999 istimewa Disney X HABIB Winnie The Pooh: Edisi Tahun Baru Cina yang menampilkan dua rekaan unik Winnie dan Tigger dari kartun animasi tersebut. Secara tradisi, memberi sampul duit ‘
ang pao
’ kepada keluarga dan rakan-rakan adalah sebagai tanda keberkatan untuk memulakan tahun baru, yang telah dipraktikkan sejak bertahun dahulu. Pada zaman moden ini, wafer emas boleh dijadikan alternatif untuk berkongsi keberkatan bersama yang tersayang.
Syiling Wafer Emas 999 Edisi Terhad, diinspirasikan daripada Harimau dan Koleksi Disney X HABIB Winnie The Pooh Edisi Tahun Baru Cina
Bagi meraikan Tahun Baru Lunar kali ini, HABIB bawakan tema ‘Ignite The Spark’ dengan menampilkan pelbagai seleksi barangan kemas baharu dengan rekaan unik dan warna-warna yang meriah. Apabila menjelang tahun baru, ianya sudah menjadi tradisi setiap keluarga untuk mengemas serta menghias rumah dengan pelbagai hiasan yang membawa kebahagiaan, keuntungan serta ketenangan. Antara perhiasan rumah yang tidak pernah dilupakan semasa perayaan ini adalah tanglung. Sehubungan dengan itu, HABIB tampil dengan rekaan yang diinspirasikan daripada tanglung, diperbuat daripada emas Oro Italia 916® dan didatangkan dalam warna-warna menguntungkan seperti merah, emas, merah jambu dan hijau. Rekaan ini juga dihiasi dengan juraian-juraian sebagai simbol yang membawa tuah dan kemakmuran. Boleh didapati dalam emas 916 dan 750, koleksi ini sangat sesuai digayakan dengan pakaian serba baharu untuk melengkapkan penampilan pada hari perayaan istimewa ini.
Rekaan Tanglung daripada emas Oro Italia 916® yang didatangkan dalam warna-warna tuah seperti merah, emas, merah jambu dan hijau
Selain itu, setiap perayaan pasti tidak lengkap tanpa percikan bunga api. Ramai yang sanggup menunggu tepat jam 12:00 tengah malam bagi menyaksikan keindahan percikan bunga api yang mewarnai langit di samping yang tersayang untuk sama-sama meraikan perayaan istimewa. Begitu juga pakaian serba baru yang digayakan pada hari perayaan, pasti tidak lengkap tanpa barangan kemas yang menyerlah. Sempena Tahun Baru Lunar, HABIB tampilkan koleksi berlian yang diilhamkan daripada bunga api, yang membawa erti kebahagian dan keberkatan kepada si pemakai menurut kepercayaan kaum Cina. Setiap barangan kemas ini dibuat dengan penuh teliti, bagi menghasilkan percikan bunga api yang sempurna, dihiasi berlian dan batu permata delima. Koleksi bunga api ini boleh didapati dalam bentuk set, untuk menyerlahkan penampilan sewaktu acara makan besar dan berkumpul bersama keluarga bagi meraikan kedatangan tahun baru.
Diperbuat daripada emas putih bertatahkan berlian dan dihiasi batu permata delima, set ini diilhamkan daripada bunga api, bagi menyempurnakan kemeriahan tahun baru
Semarakkan Tahun Baru Lunar dengan keluarga tersayang bersama HABIB. Pelanggan boleh mendapatkan pelbagai seleksi barangan kemas yang berkualiti seperti Koleksi Oro Italia 916® serta koleksi berlian dan baru permata yang memukau dan berlian bersijil. Bukan itu sahaja, buat mereka yang sedang berjinak-jinak dengan pelaburan emas, HABIB turut menawarkan pelbagai aset emas untuk pelaburan seperti jongkong emas bermula dari 1 gram sehingga 1 kilogram, syiling wafer emas 999 dan not emas. Dapatkan segera di seluruh bilik pameran HABIB sepanjang kempen berlangsung dari kini sehingga 6 Februari 2022.


Texas Chicken Malaysia Semarakkan Semangat Perayaan Dengan Ayam Crimson Crunch Terbaharu
 |
Diinspirasikan Daripada Snek Popia Mini Udang Cili Kering Kegemaran Tahun Baru Cina, Tawaran Masa Terhad Mulai 18 Januari
 | Texas Chicken Malaysia menyemarakkan semangat perayaan dengan Ayam Crimson Crunch serba baharu. Diinspirasikan daripada snek kegemaran rakyat Malaysia sempena Tahun Baru Cina iaitu snek popia mini udang cili kering - Ayam Crimson Crunch baharu ini akan membangkitkan selera anda dengan gabungan perisa manis, pedas dan menyelerakan. Rasa umami yang padu datang dari salutan yang menampilkan campuran serbuk roti dan cili udang rangup yang telah digabungkan dengan bahan perisa utama seperti bawang putih, cili kering dan bawang goreng.
Tham Yue Foon, Pengurus Besar Texas Chicken Malaysia berkata “Di Texas Chicken, kami sentiasa berinovasi dengan perisa untuk menampilkan cita rasa baharu dan unik untuk kepuasan pengguna. Kali ini, untuk Tahun Baru Cina, kami telah memperoleh ilham daripada perasa yang ringkas tetapi lazat yang begitu sinonim dengan masyarakat Cina, iaitu sambal udang kering rangup atau hae bee hiam yang sesuai dinikmati dengan roti dan nasi, dan juga merupakan perisa snek popia mini rangup yang popular semasa musim perayaan ini. Kami berbesar hati untuk menyajikan cita rasa kegemaran ramai ini dengan cara kami yang tersendiri dengan pengenalan Ayam Crimson Crunch.”

Bersempena dengan pelancaran Ayam Crimson Crunch serba baharu ini dan untuk meraikan sambutan Tahun Baru Cina yang bakal tiba, Texas Chicken juga telah menghasilkan video
https://bit.ly/TCMCrimsonCrunchChicken
 yang menampilkan trio pemain Gendang Cina yang mempersembahkan irama yang meriah untuk menyambut tahun Harimau yang bertuah. Muzik bertemakan ‘Bangkit, Meraikan dan Berkembang Maju’ (Rising, Celebrating and Thriving) ini diharapkan dapat membangkitkan semangat rakyat Malaysia dan memberi inspirasi kepada mereka untuk maju ke hadapan dengan perasaan ceria untuk menikmati tahun baharu yang lebih baik.
“Sempena musim perayaan ini, kami juga akan memberikan paket ang pow Tahun Harimau yang direka unik dengan setiap pembelian kombo Crimson Crunch atau pembelian melebihi RM20 setiap resit. Walaupun banyak perkara telah berubah sejak wabak Covid-19, kami berharap untuk mengekalkan tradisi tertentu seperti pemberian ang pow, memandangkan  ahli keluarga dan kenalan kini dapat kembali meraikan perayaan ini bersama-sama secara bersemuka dengan mematuhi SOP keselamatan yang ditetapkan,” tambah Tham.
Ayam Crimson Crunch baharu ditawarkan sementara stok masih ada di semua restoran Texas Chicken Malaysia dan melalui rakan penghantaran makanannya (GrabFood dan foodpanda) mulai 18 Januari 2022.
Untuk maklumat lanjut mengenai tawaran Texas Chicken Malaysia, log masuk ke halaman Facebook mereka di
https://www.facebook.com/TexasChickenMalaysia


The Smeshing Lunar Buffet Dinner at Four Points by Sheraton Desaru
| Start the auspicious year with
The Smeshing Lunar 2022
 packages from The Mesh, Four Points by Sheraton Desaru. Roar with laughter and toss higher with their creative menu namely
The Mesh Yee Sang
 featuring Smoked Salmon, Crispy Wonton Skin, Seasoned Jellyfish, Soft Shell Crab, and Pear, smeared with Salted Egg Plum Sauce. The Mesh Yee Sang is available from 15 January until 10 February 2022 and is priced at RM188nett per set for 10 pax and RM88nett for 5 pax. Available for takeaway and dine-in, reservations must be made 72 hours in advance.
You can also pamper your cravings with an array of main selections, from the land and sea with their
Chinese New Year Buffet Dinner
. Highlights include Five Spice Brisket, Chinese Spice Baked Chicken, Ginger Steamed Seabass, Roast Duck, Hinava, and Lamb Char Siew. The Smeshing Lunar Buffet Dinner is only available on 31 January to 2 February 2022 and extended from 4 until 12 January 2022 on every Friday and Saturday at a great offer onboard with Buy 1 Free 1 special, priced at RM268nett for every paying adult and RM67nett for kids aged 6-12 years old. Dine-in with a group of 5 and grab their complimentary The Mesh Yee Sang set.
For reservations, please call +6017 239 9163 or follow The Mesh Restaurant on
Facebook
 and
Instagram
 for latest updates.
For reservation:
WhatsApp or Call:
https://bit.ly/WhatsAppTheMesh
Shopee:
https://bit.ly/TheSmeshingLunarBuffetDinner


Top 10 Commentators Blog Sunah Sakura Untuk Tahun 2021

Azhafizah MN

292 comments

Ako Retna

136 comments

Sis Lin

134 comments

Warisan Petani

100 comments

Suria Amanda

98 comments

nona sani

94 comments

PeRdU cINta

93 comments

Seri Kandi Di Tanah Jauhar

69 comments

SalbiahM

54 comments

Amie

53 comments

Tahun 2021 yang lepas, mereka lah top 10 Commentators Blog Sunah Sakura. Terima kasih tak terhingga atas kesetiaan untuk datang ke blog ni. Walau ciksun kejap ada kejap takde, kejap menyinggah balik, kejap menghilang.
Takde apa-apa yang ciksun sediakan untuk tahun lepas. Takde rezeki lebih untuk dikongsi. Hanya mampu kongsikan backlink, mudah-mudahan ramai lagi blogger saling mengenali antara satu sama lain. Tapi nama-nama di atas ni, confirm ramai da kenal, kan? Hihi.
Jemput lah ke blog mereka, sure mereka akan balas kunjungan uols!
Juga kepada semua yang pernah meninggalkan jejak, terima kasih daun keladi, panjang umur kita jumpa lagi.


Wordless Wednesday: Fly Away

Izinkan ciksun terbang dulu...


Wordless Wednesday: Jemput-jemput Kentang

Jemput-jemput kentang campur bawang, ikan bilis dan daun sup.
Bukan ciksun buat.
Housemate yang buat.
Ciksun tukang kebun je.
Lepas berkebun, duduk minum petang.


Alhamdulillah, Ciksun Dah Lulus Exam!

Alhamdulillah, Ciksun Dah Lulus Exam! |
Alhamdulillah, ciksun happy korang!! Tadi pagi pukul 10.30, ciksun ada online exam takaful under Malaysian Takaful Association. Sebelum exam, dalam dua tiga hari ni ciksun study nota-nota khusus yang suami bagi, then belek sample question. Pening dan juling juga la biji mata ni nak memahamkan ayat-ayat orang takaful. Hahaha!
Awal pagi tadi sempat lagi pergi office, print slip exam, walaupun takde la diperlukan sangat masa exam tu. Dia just as rujukan untuk kita isi registration ID masa nak login exam portal. Then, balik rumah singgah 7 Eleven Taman Teratai, beli roti buat isi perut. Terbeli jugak la aiskrim Cornetto. Balik rumah, jam dah pukul 9.20 gitu. Breakfast kejap, jemur kain kejap, then naik atas, masuk bilik Ibah sebab bilik dia lagi sesuai sebagai environment exam. Cikguuuu katakan!
Pukul 10 pagi, kena login zoom guna telefon, laptop pulak depan ciksun untuk jawab soalan exam. Wajib posisi gitu ye, supaya examiner boleh nampak kita sepanjang exam berlangsung. Masa ni sesape yang buat kat office tu, kena pastikan ejen-ejen lain takde berdekatan. Kalau buat kat rumah, make sure takde family members langsung kat tepi. Suara pun tak boleh mute, kena patuhi semua tu. Kalau tak, nanti examiner akan keluarkan kita dari exam dan gantung untuk ambil exam selama 5 tahun.
Sebelum exam start, examiner akan panggil nama seorang demi seorang, minta tunjukkan IC, sebut nama dan nombor IC, dan tanya nama agensi takaful kita. Kalau ada 20 orang, haa tunggu la sorang demi sorang. Belum termasuk yang tak dengar cakap, tak ikut posisi kamera handphone yang sepatutnya. Tergelak-gelak jugak ciksun dengar examiner mengucap "Subhanallah, Allahuakbar," sebab ada peserta exam yang tak betulkan kedudukan kamera seperti diminta 😂
Yang kelakornye, masa ciksun tengah sibuk kena inspection tu, boleh pulak si Lugia, kucing ciksun, sibuk nak bawak masuk anak dia ke dalam bilik Ibah. Adehhh, sampai ditolak-tolaknya pintu, lepas tu tersepit apa tah kat pintu tu sampai ngiau-ngiau. Kauuuu ni punnnnnnn, kakak nak exam ni oii! Hahaha! Memang ciksun abaikan aje dia, lepas tu dia terlepas sendiri gak. Dengan ekor dia kembang. Agaknya kepala dia yang tersekat kat pintu waktu tu 🤣
Pukul 10.30, ciksun start jawab soalan. Tu diaa, jawapan sangat mengelirukan ye. Soalannya ABCD, tapi kalau tak study betul-betul sampai faham, memang konfius jugak nak jawab mana satu. Hampir-hampir sama aje semuanya. Time ni, read between the lines skill tu perlu. Bahahaha! Memandai je ciksun. Mana part yang rasa tak boleh sangat tu, perlukan skill menghentam kromo pulak. Wakakaka!
30 minit sebelum waktu tamat, baru ciksun siap. Time ni bergilir-gilir jugak tunggu seorang demi seorang, examiner inspect desktop memasing dan taskbar. Tak boleh ada aplikasi lain dibukak masa exam. Exam pun direkod untuk dilihat semula bebila masa kalau ada kemusykilan dari pihak MTA nanti. Ciksun ingat lagi, ada seorang yang siap paling awal, examiner tu memang soal betul-betul, berapa soalan awak jawab, kenapa awak cepat sangat, semua dia periksa. Takut ada kes penipuan dan peniruan kannn.
Alhamdulillah, ciksun dah lulus. Susah ke exam ni? Tak susah kalau uols spend masa betul-betul study nota yang ada. Kalau macam ciksun last minute sangat study, ermmm boleh la lepas suam-suam kuku 😅
Jangan jadi macam ciksun tau, terkulat-kulat jugak nak menjawab. Huhu. Sila study lebih awal!
Okehh, terima kasih semua yang mendoakan ciksun!


Appointment Doktor Gigi di Klinik Pergigian Taman Universiti, Skudai, Johor |
 Pagi ni ciksun pergi Klinik Pergigian Taman Universiti, Skudai, Johor. Ada temujanji dengan doktor gigi. Ciksun booked online dalam dua bulan yang lepas. Kisahnya gigi depan ciksun pecah masa ciksun floss, tapi pecahnya dekat belakang gigi, so kalo senyum pun masih tak nampak rongaknya. Haha. Jadi, jumpa doktor untuk tanya dia, apa yang ciksun perlu buat.
Sekarang ni, semua kena buat appointment kalo nak buat rawatan gigi kat klinik kerajaan negeri Johor. Kalo kat tempat lain, ciksun tak sure lah. Appointmentnya uols boleh buat dekat website
EPRS Klinik Kesihatan
.
 Pilih daerah yang uols nak, then jenis klinik, nanti keluar option nama-nama klinik dalam area daerah tersebut. Kalau belum pernah daftar, nanti akan keluar paparan untuk daftar dulu. Lepas tu baru boleh pilih tarikh, untuk tampalan/cuci atau cabutan/jumpa doktor.
Untuk gigi ciksun, banyak jugak yang nak kena buat sebab da lebih 8 tahun ciksun tak jumpa dentist. Bahahahhaha! Teruk bebenor, sejenis pemalas nak periksa gigi setiap 6 bulan sekali or setahun sekali. Apo lah ekkk, bila dah teruk gigi or dah bermasalah, baru nak jumpa doktor. Tu yang jadi camni punya banyak nak kena repair. Tapi tadi ciksun takde buat apa-apa lah, sebab hanya pilih untuk konsultasi. Gigi ciksun banyak berlubang, yang pecah tu kena tampal. Gigi bongsu bawah belah kanan kena bedah buang sebab dah berlubang sampai gusi, tapi kena pergi buat x-ray dulu sebelum dapat tarikh untuk operation. Lepas tu kena scaling jugak, ni patutnya tiap tahun kena buat.
So, esok baru ciksun boleh buat appointment tampalan yang baru. Tapi kena buat kat klinik lain lah sebab kat Taman Universiti ni da penuh sampai bulan Julai. Ciksun ingat nak buat dekat UTC nanti, sebab nampak ada kosong bulan April, tapi bulan puasa. Aduhhh, kita tengok nanti macam mana. Yang penting nak pergi x-ray dulu gigi dalam minggu ni kat HSA, nak buang gigi bongsu tu sebab selalu terselit makanan, and takut nanti lama-lama akan bawak masalah yang lain pulak.
Uols, bila last jumpa dentist?


Kobis Dah Dituai, Buat Bihun Goreng Singapore |
Hmmm, ciksun cuba ni update blog setiap hari, paling kurang satu entri. Tu pun, ciksun schedule awal-awal sebab takut tak dan nak update fresh from oven. Jadi kebanyakan entri dah ditaip sehari or dua hari lebih awal, bila ciksun ada masa free or kepala hotak da tepu study. Kali ni nak share hasil tuaian pokok kobis kat kebun mini ciksun.
Balik dari Sarawak hari tu, kebanyakan pokok sayur berlubang-lubang dimakan ulat bulu. Sian diorang, tak terjaga bila tukang kebun tak tengok berapa hari. Time tu, cuaca pulak memang panas terik berapa hari tak hujan. Ada pokok yang daunnya dah kering, cili terlebih masak and benyek kat pokok, anak pokok keladi albino pun kiok 😅
Takpe lah, nanti Allah gantikan dengan yang lain, insya'Allah. Bukan semua milik kita.
Disebabkan banyak daun dah berlubang dimakan ulat, ciksun buang daun-daun kobis tu selak-selak kot ada ulat bulu tertinggal lagi. Bila da buang daun belah bawah tu, rasa macam lambat pulak kobis tu nak membesar. Tekan-tekan tengah dia, da keras sikit. Ermmm boleh la ni tuai, malas nak tunggu lama-lama lagi. Hahahahah!
Maka, dituai lah kobis ciksun yang saiz comel lote tu. Tengok gambar tu, ada dalam segenggam je saiz dia. Simpan dalam peti ais sehari, esoknya ciksun da potong-potong masukkan dalam bihun goreng Singapore, menu makan tengahari hujung minggu yang lepas.
Pakai bahan apa ada je, cili kering da habis, sebab tu jadi Singapore bihunnya. Putih aje. Letak isi ayam, tauge kacang soya, carrot sikit, jadi lahhh. Boleh buat bekal untuk hantar ke dak Ibah kat sekolah dia. Ye, siap hantar ke sekolah, macam mak-mak hantar bekal kat anak-anak. Hahaha!
Sape-sape nak resepi, boleh rujuk aje dekat entri
Bihun Goreng Singapore
 yang lepas.
Alhamdulillah, merasa jugak lah kobis ditanam sendiri. Syukur atas segala rezeki dariNya.
P/S:
 Hari ni ciksun ada exam online, doakan moga ciksun berjaya dengan cemerlang ya!


Makan Malam di Kuali Panas, Medan Selera SEDC Bintulu, Sarawak |
 Ni entri last lah kot yang related dengan balik kampung bulan Januari yang lepas. Masa ni adik ipar ajak dinner dekat luar sebelum balik ke KL hari esoknya. Katanya kat situ ada Char Kuey Teow, Mee Goreng pun sedap. Sebagai peminat Mee Goreng stail Sarawak, mesti lah nak cuba kan.
Lokasi restoran Kuali Panas ni di Medan Selera SEDC, Bintulu, Sarawak. Dari rumah dalam 15 minit aje. Masa kitorang pergi tu, cuaca tak berapa ok, hujan pulak. Tapi gigih jugak nak pergi, naik kereta kan, bukan naik motor. And restoran pulak berbumbung, so ok lahhh. Proceed aje!
Ada macam-macam menu sebenarnya dekat sini tapi kitorang semua order kategori noodle. Mamak dan bapak, macam biasa, mesti order Mee Goreng. Ciksun order Kuey Teow Goreng Kerang (kering), adik lelaki order Char Kuey Teow Kerang + Ayam + Telur Mata, adik bongsu dengan adik ipar pulak ciksun tak ingat dah order apa. Hahaha!
Ok lah rasa dia, biasa-biasa aje. Dari nak cuba Mee Goreng, jadi makan Kuey Teow Goreng pulak haha! Tengok Mee Goreng mamak dengan bapak tu, tau dah sedap. Diorang makan pun licin pinggan. Ciksun pun licin jugak tapi ambil masa nak habiskan, sebab sebelah petangnya ciksun dah makan bihun goreng kat rumah. Opsss!
Kalau orang Bintulu nak cuba, boleh lah datang sini ek! Waze aje!


Minum Petang di Pantai Tanjung Batu, Bintulu, Sarawak |
 Sebelum masuk cerita ciksun, mari sama-sama kita sedekahkan Al-Fatihah untuk almarhum Rayan Awram, adik kecil berumur 5 tahun yang meninggal dunia selepas jatuh ke dalam perigi sejak hari Selasa yang lepas di Morocco. Salam takziah buat ibu dan ayahnya serta ahli keluarga yang kehilangan.
Malam tadi, ciksun sempat juga tengok live dekat Youtube, kerja-kerja menyelamat adik Rayan. Masa tu dah pukul 1 lebih. Tak sangka, lepas ciksun terlelap, diorang dah berjaya keluarkan adik Rayan. Takdir Allah, adik Rayan dah pun meninggal dunia semasa dikeluarkan. Bayangkan lah budak jatuh dari ketinggian lebih 100 kaki, tersekat pulak dalam ruangan yang sangat sempit dalam keadaan tercedera. Walau diberi tangki oksigen dan dihulurkan air juga makanan, apa lah daya seorang kanak-kanak jika Allah merancang sebaliknya.
Semoga Allah berikan kekuatan dan ketabahan kepada ahli keluarga Rayan Awram.
Ok, belum habis lagi cerita dekat Bintulu. Kata cuti seminggu, mesti la banyak cerita nya kan! Ni pulak kisah kami pergi minum petang di Pantai Tanjung Batu, Bintulu, Sarawak. Pantai ni memang pantai ruji rakyat Bintulu terutamanya family ciksun. Dah memang tempat bermain dari kecik. Hujung-hujung minggu, kalau tak dengan family, mesti datang sini dengan kawan-kawan sekolah.
Sampai dah besar ni, dah kawen pun, kalau balik kampung dengan suami, wajib datang sini kalau cuaca baik. Malangnya hari tu suami balik sekejap sangat, tak sempat lah dia join kitorang ke pantai ni. Plan asal kami nak ke Pantai Batu Gajah, tapi hari yang sepatutnya ke sana tu, hujan pulak sebelah petangnya. Cancel plan, tapi esoknya bila suami da balik KL, elok pulak cuaca. Cuma kami tak ke Pantai Batu Gajah lah, pergi Pantai Tanjung Batu ajeee.
Bapak dengan mamak pun join sekali. Sampai adik kat Shah Alam nun jeles sebab bapak boleh keluar berjalan. Masa dia balik kampung hujung tahun lepas, bapak tak berapa sihat sangat. Kakinya masih tak berapa kuat nak berjalan tanpa kerusi roda. Alhamdulillah masa ciksun balik hari tu, bapak siap boleh drive bawak kereta juga walaupun dalam hati ni tetap risau. Dia boleh lagi berjalan, cuma lambat lah langkahnya tu.
Minum petang kat sini, macam biasa, kitorang makan sate, keropok lekor dengan minum ABC. Adik bongsu ciksun tu suka makan kepak ayam, jadi dia order sekali kepak ayam goreng. Ada jugak sotong kangkung kot adik ipar ciksun order, tapi lambat benar diorang hantar, so gambarnya lupa nak ambik.
Lepas makan-makan, ciksun dengan adik pergi jalan-jalan dekat pesisir pantai, amek video TikTok, hahaha! Malas lah nak share sini video nya. Kalau uols rajin, belek aje dekat Tiktok or Reels instagram ciksun, cari @sunahsakura tau! Hahaha!
Amek gambar jugak dengan bapak and gambar mamak masa nak gerak ke kereta, sebab tak tahu bila lagi boleh balik kampung. Tiket balik raya dah beli, tapi semalam kes COVID-19 lebih 9,000! Aduh!
Moga semua baik-baik aja nanti dan kes akan menurun semula! Ameen!
P/S:
Esok ada exam, aduhhh bizi study dua tiga hari ni. Nanti ciksun balas blogwalking tau!


Resepi Udang Galah Masak Lemak Cili Api, Confirm Sedap!
| Ni pun ciksun masak kat kampung hari tu, selain daripada menu
Asam Pedas Ikan Pari
. Mamak ciksun macam tu lah, kalo anak-anak dia yang jauh balik kampung, dua hari sebelum tu dia da pergi pasar cari udang galah. Walaupun dia tahu anak-anak dia lebih ramai yang alergik udang daripada yang normal, tetap jugak dia beli sebab dia tahu anak-anak dia suka makan. Haha!
Memula kononnya nak buat sambal udang, sebab ciksun tak tengok lagi udangnya macam mana. Ingatkan udang laut yang biasa tu je lah kan. Buat sambal udang pun dah sedap, tambahan pulak, dah lama sangat tak buat sambal udang. Family kat rumah tu pun jarang-jarang sangat lah jadikan sambal udang sebagai menu makan tengahari or makan malam. Biasanya udang kat rumah ni buat rebus dengan serai aje, goreng kering dengan bawang atau masak kicap.
Tapi bila dah tengok udangnya, terkejut makkkk nokss! Udang galah rupanya stok dalam peti ais tu. Eh begini kena buat masak lemak, baru umphhh! Buat sambal macam rugi aje, wakakakkaka! Mamak pun onzzzz! Ciksun apa lagi, rujuk lah resepi kat google. Macam biasa, kalau tak Mat Gebu, Che Nom, or Azie Kitchen. Kali ni ciksun guna resepi Che Nom pulak. And kalau tak derhaka resepi, bukan anak didik Mat Gebu namanya. Sebab ada lebihan bunga kantan hari tu, ciksun masukkan lah dalam Masak Lemak Cili Api ni 😂
Eh, sedap pulak tau! Uols boleh cuba jugak  🤭
Udang Galah Masak Lemak Cili Api
Resepi asal:
Che Nom
Bahan-Bahan:
1 kg udang galah
2 helai daun kunyit, carikkan
1 batang bunga kantan, dibelah 4
2 batang serai, dititik atau ketuk
1 mangkuk santan pekat dan 1 mangkuk santan cair (dari 1 biji kelapa)
1-2 keping asam gelugor
garam dan gula secukup rasa
Bahan-bahan kisar halus:
8-10 biji cili padi
2 ketul kunyit hidup, kikis kulitnya
6-8 biji bawang merah
2 ulas bawang putih (optional)
Cara Penyediaan:
Bersihkan udang dan potong janggutnya. Ketepikan.
Masukkan santan cair ke dalam periuk bersama bahan kisar halus, udang galah dan serai yang dititik tadi. Masak di atas api perlahan sehingga mendidih.
Setelah mendidih masukkan pula santan pekat, daun kunyit, asam gelugor dan bunga kantan.
Masukkan garam dan sedikit gula secukup rasa. Apabila kuah mendidih, terus tutup apinya.
Tips:
Kuah harus dimasak di atas api yang perlahan dan harus kerap dikacau supaya santan tidak pecah minyak dan berketul.
Udang galah pula tidak boleh dimasak terlalu lama kerana nanti isi akan keras dan kurang sedap.
Boleh juga digunakan santan kotak (1 kotak santan 200ml untuk resepi ini dan ditambah sedikit air).


Rumah Kebun di Sepadok, Bintulu

Rumah Kebun di Sepadok, Bintulu |
Masa kat kampung hari tu, sempat juga ciksun dan suami ikut mamak pergi kebun di Sepadok. Tanah kebun ni dah lama mamak usahakan bersama sanak-saudara yang lain. Tapi makan masa juga nak clearkan dan lapangkan semak-samun yang ada kalau guna kudrat dua orang aje. Bapak bukannya kuat sangat dah, kaki bapak dah tak boleh nak jalan jauh. Kadang-kadang perlukan kerusi roda untuk dia percepatkan perjalanan. Dalam rumah pun, nak pergi dari ruang tamu ke dapur, bapak gunakan kerusi roda tu untuk bertenggek aje, nak bagi cepat sampai. Mamak pun dah tua, yang kat rumah kampung tu tinggal adik lelaki, isteri dia dan adik bongsu ciksun aje.
Kalau berbual dekat telefon, ceritanya hampir tiap minggu juga mamak dan adik lelaki ke Sepadok tu untuk bersihkan kebun. Tiap kali telefon tu jugak lah mamak asyik cakap, nanti kalo balik kampung, mamak bawak ciksun dan suami pergi kebun Sepadok tu. Alhamdulillah, tercapai hasrat mamak nak bawak kami ke kebun. Jauh juga perjalanan dari Kampung Baru ke Sepadok, dalam 40 minit naik Ford Ranger menelusuri jalan tanah merah yang tak berapa rata dan berbukit bukau. Awal pagi tu pulak hujan sebelum Subuh, jadi tanahnya sedikit becak.
Bila da masuk kawasan tanah kebun yang diusahakan, ciksun nampak rumah-rumah kebun yang lain tak jauh langsung dari tanah kebun mamak. Mak ngah punya seberang jalan aje, mak su punya sebelah tanah mak ngah. Masing-masing ada rumah kebun. Mamak punya siap ada nama lagi. Memula konon nak tengok aje, tapi kitorang bersihkan jugak sikit-sikit rumput yang dah mengering selepas diracun adik ciksun minggu sebelumnya. Suami pun tak terkecuali menebas semak samun dan pokok ubi yang dah terlalu banyak. Jemput tengok gambar-gambar masa kat kebun hari tu, ya!
Sempat juga suami tanam anak pokok mangga dekat depan rumah kebun tu. Mamak cakap, nanti datang lagi mungkin dah besar pokok tu. Haha! Ye lah, balik pun berbulan-bulan sekali. Tapi memang ciksun dah cakap kat suami, nanti kalo balik kampung lama sikit, kita tolong mamak bersihkan lagi tanah kebun ni. Kesian juga kalo harapkan mamak dengan adik lelaki ciksun aje. Adik yang bongsu tu tak rajin pulak nak berpenat-lelah kat sini, tapi ciksun da pesan kat dia, lain kali ikut dan tolong mamak bersihkan supaya cepat siap.
Moga dipermudahkan urusan dan tercapai cita-cita mamak nak ada rumah kebun yang selesa kat sini nanti. Ameen.


Selepas Dua Tahun, Anje Balik Rumah

Selepas Dua Tahun, Anje Balik Rumah |
Memang teruja sungguh kakak kucing kalo kucing kesayangan yang bertahun-tahun menghilang, tiba-tiba balik rumah dalam keadaan lebih gemuk dan lebih sihat. Haa, tu la perasaan ciksun bila Anje tiba-tiba muncul depan rumah masa ciksun tengah berkebun. Siap mengiau-ngiau ajak bercakap.
Dua tahun lepas, Anje ambik keputusan keluar dari rumah, siap heret dak Kiki ikut dia. Masa awal-awal dulu, nampak la jugak dia dengan Kiki lepak-lepak dekat rumah jiran. Tapi lama-kelamaan, dah tak nampak dah kelibatnya. Ciksun berlapang dada, mungkin Anje dah pergi tempat lain atau dah takde. Mungkin juga dah dapat tuan baru.
Rupanya Anje ada lagi kat taman ciksun. Rumah jiran mana tah dia duduk. Nampak Kiki jugak dekat rumah jiran selang dua tiga rumah. Mungkin jiran tu yang bagi makan and jaga. Dedua pulak dah dikembirikan, memang beruntung kalo sesape jumpa and jaga. Agaknya, bila anak-anak bulus hampir semua da balik kampung ikut housemate, bila tinggal seekor je dak Lugia kat rumah ni, dia pun rasa selamat nak muncul semula. Dulu dia stress, mungkin sebab ramai sangat kucing.
Tapi kalau dia datang rumah time ciksun berkebun, ciksun memang tutup pintu depan sesiap. Takut Lugia keluar serang dia. Dak Lugia tu bukan boleh nampak kucing lain masuk kawasan dia. Habis kena belasah nanti. Hari tu pun Anje masuk rumah sekejap, dak Lugia terus serang dia. Adeiii, berlari keluar balik dak Anje dibuatnya 🤦♀
Takpe lah Anje, kakak dapat duduk berkebun sambil ditemani Anje pun dah bahagia.
Alhamdulillah.


Wordless Wednesday: Kopi Tin Sarawak

Nampak kopi tin made in Sarawak ni masa balik Bintulu hari tu.
Sedap jugak!


Wordless Wednesday: Sayur Midin

Sayur Midin, tanam dalam pasu.
Ingatkan tak nak hidup.
Ciksun bawak balik keratan dari Bintulu hari tu.
Tanam sekali dalam pasu pokok daun kesum.
Sebab macam sama diorang punya keperluan.
Nak tanah lembap, dan cahaya redup.
Moga hidup sihat dan subur.


9 Barang Yang Ciksun Nak Beli Bila Jalan Jalan Japan KIPMall Tampoi Dah
    Bukak Nanti
| Eh, Jalan Jalan Japan nak bukak dekat KIPMall Tampoi? Yeee guys, ni
  cawangan diorang ke-9 setakat ni! Haa, kat Johor ni ada dua aje cawangan JJJ,
  satu dekat Masai, dan terbaru dekat Tampoi ni lerrr. Bila bukaknya tu?
  Insya'Allah dalam awal bulan depan, kedai ni akak dibuka secara rasmi!

  Bagi peminat barang-barang bundle daripada Jepun, sure bahagia dengan berita
  ni. Tak sabar dan teruja rasanya kan, sebab bukan senang nak jumpa
  barang-barang berkualiti dari Jepun, dijual pada harga yang sangat-sangat
  murah berbanding harga asal. Malah, kalau bernasib baik, uols akan jumpa
  barang-barang branded pada harga bawah RM100!

  Ciksun bukan lah peminat sangat barang berjenama, tapi ciksun antara peminat
  pakaian knitwear dan cardigan bundle dari Jepun! Teruja betul tengok betapa
  banyaknya knitwear dekat sini, dijual pada harga dari serendah RM5 aje! Kalau
  dekat Shopee, ada juga harga bawah RM5, tapi kualiti dia kita tak pasti sebab
  tak dapat nak tengok depan mata kan!

  Haaa, dekat sini kita siap boleh pegang, rasa kainnya dengan tangan dan try
  dulu dekat fitting room. Kalau berkenan, boleh ambik terus! Kedai ni
  sangat-sangat luas, kalau diberi masa 2 jam untuk membeli pun tak cukup
  rasanya. Apatah lagi kalau 45 minit macam Sushi Bonanza. Tiberrr, hahaha!
  Jadi, kalau nak membeli, kena la target awal-awal apa barang yang kita nak
  supaya cepat sikit proses memborong tu 😆

  Nah ciksun kongsikan, 9 barang yang ciksun nak beli bila JJJ KIPMall Tampoi
  dah bukak nanti!

  Ni baru 9 ye, sempena JJJ ke-9 dibuka. Haha! Actually ada banyakkkk sangat
  lagi barang idaman yang ciksun nak grab, tapi nanti lahhh tunggu kedai tu
  betul-betul dah dibuka. Buat masa ni, sebab nak jaga SOP sebab kita masih baru
  nak beralih ke fasa endemik, diorang tak akan announce dulu opening dalam masa
  terdekat. Bila keadaan da reda sikit nanti, baru diorang akan umumkan dekat
  page diorang.

  So, follow lah rapat-rapat page JJJ kat Facebook untuk dapatkan maklumat
  terkini paling cepat!

Selamat membeli-belah nanti!

Jalan Jalan Japan established in:-

1. Jalan Jalan Japan One City (Nov 2016)

2. Jalan Jalan Japan 1 Shamelin Mall (Sep 2017)

3. Jalan Jalan Japan CenterPoint, Seremban (May 2018)

4. Jalan Jalan Japan M3, Gombak (May 2019)

5. Jalan Jalan Japan KIP Mall, Bangi (Dec 2019)

6. Jalan Jalan Japan Lotus's Rawang (Nov 2020)

7. Jalan Jalan Japan Lotus's Seberang Jaya (Feb 2021)

8. Jalan Jalan Japan KIP Mall, Masai (May 2021)

9. Jalan Jalan Japan KIPMALL Opening Soon!

    Semua kedai JJJ buka dari 10 pagi hingga 10 malam tiap-tiap hari termasuk
    hari cuti awam.

Alamat:

Jalan Jalan Japan KIPMALL Tampoi

Lot No S001-S002,

KIPMALL Tampoi,

Jalan TiTiwangsa 2,

Taman Tampoi Indah,

81200 Johor Bahru, Johor

Facebook:

https://www.facebook.com/JalanJalanJapan.Malaysia

Instagram:

https://www.instagram.com/jalanjalanjapanofficial/


Alahai, Comelnya Kafe Pink Zalynz Oven, Seksyen 3, Shah Alam Ni!
 | Alang-alang gambar dah compress, kita masukkan jugak lah pengalaman minum petang di kafe pink Zalynz Oven, Seksyen 3, Shah Alam, bulan Januari yang lepas. Mak mertua adik ciksun ajak minum petang kat sini, kafe kawannya, dan anaknya pernah kerja sambilan kat sini satu ketika dulu.
Sampai aje dekat sini, memang terpesona dengan warna pink kafe tu dari luar sampai ke dalam. Siap ada props untuk bergambar depan kafe, semuanya dengan tema merah jambu. Tapi masa pergi tu hujung minggu, jadi faham-faham lah sesaknya macam mana. Memang ramai yang menunggu dekat luar kafe, yang dekat dalam pulak lepak dengan penuh ketenangan. Ku perati ajeee sape yang hirup kopi 1 ml aje setiap 5 minit tu. Eh! Hahahah!
Sambil tunggu orang habis makan, kitorang ambil gambar dulu dekat depan kafe. Memang port instagrammable sungguh, nak OOTD bagai memang sesuai lah dekat kafe ni. Kaki-kaki instagram confirm suka, yang belum sampai tu wajib masukkan dalam list. Tak percaya, tengok lerr gambar-gambar Aisyah Sarah bawah ni.
Lama jugak kitorang tunggu turn nak masuk dalam, setengah jam jugak kot baru ada yang bangun. Tu pun dapat tempat duduk kat corner, agak kurang selesa sebab sebelah pintu dan betul-betul tepi rak roti. Kalau orang datang, memang akan lalu tepi dan belakang kita sebab nak pilih-pilih roti. Ramai jugak yang datang take away aje, beli roti dan bawak balik. Ikutkan nak jugak beli bawak balik aje, tapi kesian pulak kat mak mertua adik, gigih dah ajak datang sini. Alang-alang da sampai, kena la minum kat sini kan, bukan selalu jumpa.
Ada banyak pilihan roti dan kek dekat sini. Masakan panas pun ada sebenarnya, tapi sebab tak lapar sangat, kita makan kek dan roti aje lah. Yang penting air kena sedap. Haha! Tapi itu lah, suasana hari tu sesak sangat, nak ambil gambar pun tak best. So ambil ala kadar aje lah. Aisyah dengan Sarah paling seronok dapat makan kek sedap and jalan-jalan. Dak Aisyah lagi la suka warna pink-pink tu, macam bunda dia, ye tak? 😜
Alhamdulillah, sedap sungguh kek dan roti dia. Ciksun siap beli lagi bawak balik rumah. Buat makan malam nanti pulak. Insya'Allah kalau ada jumpa kawan-kawan area sini or datang area sini, sure akan repeat ke sini.
Best kalo lepak tenang-tenang hari kerja, orang tak seramai hujung minggu. Haha!
Zalynz Oven
No. 10, Jalan Cendana 3/13B,
Seksyen 3, Shah Alam
Buka:
Selasa - Ahad (Isnin TUTUP)
10 pagi - 7 malam
Instagram:
https://www.instagram.com/zalynz_oven/?hl=en
Other links:
https://linktr.ee/zalynz_oven


Alhamdulillah, Ciksun Dah Hantar Thesis! |
 Syukur kepada Allah swt, akhirnya thesis draft yang dah lama terbengkalai dan ditangguh-tangguh tu siap juga. Nak tak nak, memang ciksun kena siapkan dan submit pada 17 Mac 2022 hari tu. Dah semester maksimum untuk ciksun, tak boleh nak extend dah.
Beberapa hari dalam minggu lepas, memang tak menentu da waktu tidur dan waktu makan. Asalkan siap kerjanya, menghadap lah laptop tu dari bangun pagi sampai tidur (itupun, kalau tidur). Tapi, jujurnya ciksun tidur juga, takde la sampai tak tidur langsung. Hari last tu 17hb, rasa dah taknak tidur dah. Tapi pukul 4 pagi, boleh pulak tv dekat depan ciksun terbukak sendiri. Ciksun toleh belakang tengok remote atas meja. Takde pulak kucing main. Aiyokk, terpaksa lari masuk bilik dan tidur. Maybe "dia" cakap, cukup dah tu, tidur lahhh. Hahaha!
Lepas Subuh, bangun balik dalam pukul 6 lebih nak dekat pukul 7 pagi. Sambung lagi siapkan apa yang patut sebelum submit. Hasilnya bukan lah sesuatu yang mampu ciksun banggakan. Tak berapa memuaskan hati sendiri sebab buat kerja last minute. Tapi bila hujung-hujung tu, memang marah la dengan diri sendiri. Menangis apatah lagi, memang sampai menangis sorang-sorang makan Cloud 9 yang dah bersemut. Waktu tu lapar sangat tapi tak sempat nak prepare ape-ape lunch. Nak order foodpanda, mahal. Pergi je la capai Cloud 9 dekat rak makanan, makan dalam gelap sambil nangis sebab menyesal tak buat semua awal-awal. Sedangkan, dalam dua hari pun dah boleh siap satu chapter. Astaghfirullahal'azim.
Nikmat apa lagi yang ciksun dustakan?
Nikmat masa dan kelapangan yang disia-siakan.
Allah tegur di hujung-hujung, pukul hati sampai ciksun sedar.
Allahuakbar.
Tiada daya dan upaya melainkan dari Allah juga.
Alhamdulillah, terima kasih Allah sebab buat ciksun jadi kuat sehingga ke akhirnya.
Now nak prepare untuk viva pulak, maybe dalam sebulan atau dua bulan lagi. Semuanya bergantung kepada pihak sekolah. Doakan, perjalanan ciksun nak viva pulak dipermudahkan. Ameen.
Budak yang teman ciksun taip thesis sampai pukul 4 pagi.


Bercuti di Genting Highland, Explore Genting SkyWorlds Theme Park - Day 1

Bercuti di Genting Highland dan Explore Genting SkyWorlds - Day 1 |
 Awal bulan hari tu, husband ciksun pergi bercuti dekat Genting Highland. Geram aje ciksun tengok gambar-gambar dan video dia. Masa tu ciksun tengah busy siapkan thesis PhD. Tak dapat nak join dia ke sana. Ikutkan plan asal, memang nak ke sana dengan dia. Tapi bukan rezeki ciksun nak jejak Genting Highland kali ni. Insya'Allah nanti kalau ada rezeki, nak ke sana juga sebab teruja tengok gambar-gambar suami.
Hari pertama, suami dengan kawannya naik bas dari KL Sentral ke Genting, ambil masa dalam 1 jam. Turun bas, naik pulak Cable Car (Awana SkyWay) dalam 15 minit untuk sampai ke puncak. Sampai sana dalam waktu tengahari, sedang elok lunch time. Jadi, kalau dari Johor, sesuai sangat gerak pagi-pagi naik bas, turun dekat KL Sentral, then ambil bas dan cable car ke Genting pulak, sama macam ape yang suami ciksun buat.
Disebabkan sampai waktu makan tengahari, kena la lunch dulu. Ada banyak pilihan restoran kat atas tu, tapi kalau nak cari makanan Halal, boleh ke Jom Makan Street Food. Pelbagai menu makanan Asia yang Halal ada kat sini, antaranya Nasi Kandar, Nasi Lemak, Mee Goreng, dan lain-lain. Masa ni suami try menu Nasi Kandar dan Nasi Briyani Kambing, boleh tahan sedapnya.
Lepas lunch, apa lagi? Berjimba lah! Apa yang menarik dekat Resort World Genting ni? Sebenarnya, dekat sini lah terletaknya Genting SkyWorlds Theme Park yang baru dibuka semula pada bulan Februari 2022 yang lepas. Outdoor theme park ni dibina di atas tanah seluas 26 ekar dan menampilkan 26 tunggangan serta tarikan yang sesuai untuk semua peringkat umur.
Macam-macam attractions ada kat sini, kalau bawak anak-anak sure diorang suka! Kalau datang sini, wajib explore 9 dunia bertemakan filem kelas antarabangsa - Eagle Mountain, Central Park, Liberty Lane, Robots Rivet Town, Andromeda Base, Ice Age, Studio Plaza, Epic dan Rio. But sebab sampai sini da tengahari dan start explore pun lepas lunch, so lebih sesuai untuk jenguk indoor attractions dia dulu.
Ripley’s Believe It Or Not! Adventureland
Level 4, Sky Avenue Genting Highlands
Buka setiap hari
Ahad - Khamis:10.00 AM – 10.00 PM
Jumaat & Sabtu:10.00 AM – 11.00 PM
Cuti Sekolah & Cuti Umum:10.00 AM – 12.00 AM
Tarikan utama dekat sini ialah Odditorium dia, sebuah muzium yang menempatkan lebih 300 pameran yang memaparkan pelbagai perkara-perkara pelik. Kat sini jugak ditempatkan Pusat Penyelidikan Jurassic yang menampilkan kajian kehidupan prasejarah dengan koleksi patung dinosaur, fosil dan rangka.
Kalau uols suka ambil gambar 4D yang menarik, boleh singgah ke 4D Trick Art Museum - galeri ilusi optik yang penuh dengan mural dan 4D tricks yang unik. Kalau datang dengan anak-anak pulak, confirm diorang enjoy dekat Jungle Gym - taman permainan interaktif untuk kanak-kanak dengan gelongsor, permainan dan juga pawagam mini.
Tapi daripada semua yang ada, paling best adalah Zombie Outbreak - seperti rumah hantu dimana kita perlu melalui kawasan yang dipenuhi dengan kehadiran zombie secara mengejut. Ciksun boleh bayangkan suami ciksun punya reaksi terkejut tu macam mana bila muncul zombie menyergah. Haha! Ada jugak Infinity room - uols boleh ambil gambar banyak-banyak dekat 5 bilik bertema diorang, salah satunya adalah upside-down (TOPSY-TURVY) room. Nampak tak tu suami ciksun amek gambar terbalik, ahhh semua ni ilusi!!!
Dari
Ripley’s Believe It Or Not! Adventureland
, early dinner dekat High Line Roof Top Market dulu. Kat sini makan western food macam pizza, ayam goreng, salad dan lain-lain. And paling buat suami ciksun excited, dia boleh pulak terjumpa penyanyi kegemaran dia, Muna Syahirah. Muna pun tengah bercuti kat sana waktu tuuu.
Skytropolis Indoor Theme Park
Level 1, Skytropolis Indoor Theme Park
Buka setiap hari: 2.00 PM - 9.00 PM
Untuk join aktiviti kat sini, uols kena beli 1-day Unlimited Ride pass berharga RM62 aje. Ada jugak harga lain ikut pakej-pakej tertentu, uols boleh terus belek kat
SINI
. Apa yang best sangat kat sini?
Ada macam-macam tarikan sebenarnya. Kalau nak disenaraikan, tersangatlah banyak sampai rasa tak cukup masa nak try semuanya. Tapi antara tarikan yang paling suami ciksun suka adalah Power Surge Adventure Rides dan Spin Crazy Thrill Rides. Wajib cuba katanya kalau pergi sini. Kalau pergi dengan anak-anak, ada juga pilihan Family Rides seperti Jumping Spurs, Boo Boo Bump, Ride ‘Em Round, Skyscraper, Copper Express, Tea Cups, dan Chariot Cruise.
Sky VR
Level 2 , Skytropolis Indoor Theme Park
Buka setiap hari: 2.00 PM - 9.00 PM
Juga terletak di dalam Skytropolis Indoor Theme Park, tapi naik ke tingkat atas. Kat sini ada tarikan - SkyGlider VR, VORTEX, Virtu Globe, RoboCoaster dan XD Theater. Nak main game kat sini kena ada
Tap & Play Card
. Hanya perlu topup kad ni dekat mana-mana cashier counter, then uols boleh guna untuk main setiap game yang ada. Kalau credit dalam tu habis, topup je lagi. Credit Tap & Play Card ni valid untuk 90 hari dari aktiviti terakhir.
Suami ciksun paling suka XD Theater tu. Waktu dia pergi, game nya adalah virtual war melawan zombie beramai-ramai. Dalam satu sesi game, semua peserta akan bersaing untuk dapat ranking terbaik mengikut point yang kita dapat bila bunuh zombie. Haa, macam tu lerrr. Zombie lagi ek?? Suami ciksun ni suka benda-benda related dengan zombie agaknya. Hahaha!
First World Hotel, Genting Highland
Lepas penat meneroka indoor theme park, suami check-ed in pulak di First World Hotel, Genting Highland. Hotel ni merupakan hotel terbesar di dunia! Ada 7,351 bilik astronomi dengan pelbagai pilihan untuk meraikan pelancong dengan bajet yang berbeza-beza.
Dengan lokasi strategik, terletak di tengah-tengah Resorts World Genting, uols boleh dapat akses mudah ke lokasi utama seperti First World Plaza, SkyAvenue, Skytropolis Indoor Theme Park dan Pusat Konvensyen Antarabangsa Genting. Tengok gambar dari cable car tu, First World Hotel yang tepi sekali, tinggi dan very colourful!
Buat self-check in kat sini guna kiosk aje, sangat mudah! Tak perlu check in kat kaunter. Tapi kalau guna apps Resorts World Genting pun lagi senang, hanya pakai digital key aje untuk unlock your room. Bagus gini, sebab boleh kurangkan contact dengan benda-benda yang digeruni pada zaman pasca pandemik ni.
Ok, nak tengok bilik tak?
Suami stayed dekat World Club 2 Room di tingkat 27. Bilik dengan dua katil bujang yang sangat luas, lengkap dengan living room. Dalam bilik air lak ada bath tub. Paling syok kalo berendam kat level 27 ni sambil tengok view luar tingkap. View apa tu?
Jemput tengok.
Hamparan awan nan putih guysss! Tak perlu pergi Dubai! Tak perlu naik kapal terbang! Kat Genting Highland aje! Masya Allah, indah sungguh ciptaan Allah s.w.t. Nak dapat view macam ni, jangan lupa guys, tingkat 27 tau 🤭
Alhamdulillah atas rezeki dariNya.
Ok lah, nak tahu cerita hari kedua tak? Jemput baca:
pengalaman explore Genting SkyWorlds Theme Park
.


Bersedia untuk Menikmati Nutella B-Ready! |
Digemari dalam balang, kini dapatkannya dalam bentuk bar
 | Nutella, sapuan kacang hazel yang ikonik, telah memperluas rangkaian produknya dengan Nutella B-Ready, iaitu produk biskut yang diperkenalkan baru-baru ini di Malaysia. Direka khusus untuk mereka yang sentiasa aktif dan sibuk serta mereka yang ingin mendapatkan makanan ringan antara sajian utama, Nutella B-Ready baharu merupakan penyelesaian yang sesuai dan tepat.
Para peminat Nutella yang selama ini menikmatinya dalam bentuk balang kini boleh mencubanya dalam bentuk bar! Nutella B-Ready adalah rangup pada bahagian luar dengan kulit biskutnya, dan berkrim pada bahagian dalamnya dengan  Nutella® yang lazat serta taburan bertih gandum rangup.  Bar biskut yang sentiasa dicari-cari ini dibungkus secara individu dan sesuai untuk dimakan sepanjang hari, pada bila-bila masa dan di mana-mana jua.
Sulabh Madhwal, Ketua Pemasaran Nutella Asia Tenggara berkata, “Rakyat Malaysia menggemari makanan ringan, dan di Ferrero, kami sentiasa berusaha untuk memahami dan menangani keperluan tempatan secara inovatif. Dengan Nutella B-ready, kami menawarkan cara baharu kepada rakyat Malaysia untuk menikmati makanan ringan yang sedap pada waktu aktif dan sibuk, dijadikan istimewa dengan perisa ikonik Nutella yang disukai ramai.”
Nutella B-Ready menggabungkan sapuan kacang hazel yang ikonik dengan kombinasi tekstur berbilang, dan diperbuat daripada tujuh ramuan yang dipilih secara teliti dan berkualiti tinggi tanpa pewarna atau pengawet tambahan.
Nutella B-Ready kini boleh didapati di rak-rak di kesemua peruncit utama, termasuk pasar raya, kedai serbaneka, kedai runcit, dan kedai dalam talian dalam 2 bentuk – bar tunggal dan pek berbilang yang mengandungi 6 bar.
Untuk maklumat lanjut, sila layari laman
Facebook Nutella Malaysia
 atau layari
www.nutella.com/my/en/


Big Bad Wolf Books Unveils “The Big Bad Box Sale” for Johoreans to Indulge in an All-You-Can-Read Bonanza! |
 Picking up from the Wolf’s recent visit to the state of Kelantan, Big Bad Wolf Books now holds on to its books for dear life all the way down to the southernmost city in Malaysia, Johor Bahru. Striving to spread its mission to
 Change The World, One Book At A Time
, Big Bad Wolf Books is now gearing up for the start of
The Big Bad Box Sale
 happening from
10:00am to 10:00pm
, at
Lotus’s Desa Tebrau
 starting this week, from the
23rd of March up until 3rd of April, 2022
.
For twelve days, visitors to
The Big Bad Box Sale
 can look forward to one of the most anticipated
The Big Bad Box Sale - ALL YOU CAN READ
 whereby customers will have the opportunity for an incredibly fun and affordable book-shopping
experience
. Customers will be required to select and purchase either a “small” or a “big” box and fit in as many of their favourite books into the box. The
small-sized box
 will be available at a price of
RM99.90
 while the
big-sized box
 will be available for only
RM119.90
. Should customers want to opt to have both sizes, they will only have to pay at a discounted price of
RM199.90
. After successfully obtaining the box at the cashier counter, customers may proceed to shop and be greeted by a sea of books from various genres ranging from fiction and non-fiction for all ages that are bound to be discovered and brought home, from the Wolf’s den.
The Big Bad Box Sale - ALL YOU CAN READ
 is part of Big Bad Wolf Books’ 2022 reading campaign which aims to cultivate reading habits among Malaysians by offering books at affordable prices and making it accessible to all. The idea of choosing the first book to put into the box will potentially lead a customer to eventually filling their box with various types of books with what inspires them the most. The reading campaign is part of the Company’s mission to continue to encourage people to pickup a book or two either for themself, for their friend or family and to empower them with knowledge. Big Bad Wolf Books is focused on creating a new generation of readers and increasing English literacy.
In addition to this, Big Bad Wolf Books’ partner and local Malaysian distributor, Kualiti Books, will also be bringing in an array of educational and entertainment Malay-language book titles from IMAN Shoppe, Pelangi, PTS, Pustaka Azhar, Sasbasi, The Patriots and many more. However, Kualiti Books will be excluded from the
ALL YOU CAN READ Box Deals
, but customers will still be able to enjoy other deals ranging from as low as
RM2
.
Moreover, Lotus’s customers who spend a minimum of RM99.90 in a single receipt at
The Big Bad Box Sale
 will also be entitled to a
5% off
 discount of the total purchase. To redeem the discount, customers will only be required to flash a receipt of
any value
 from Lotus’s supermarket.
Known as the World’s Biggest Book Sale, this is surely a Book Sale that is not to be missed! Be sure to strategically fit in as many books as you can into your box.
Psst…worried of having to carry your Big Bad Box of books everywhere you go? Fret not, just grab one of the Wolf’s trolleys at the entrance and roll through the aisle of books to your heart’s content!
For more information about
Big Bad Wolf Books
, please visit:
Corporate Website:
https://bigbadwolfbooks.com/
Facebook:
https://www.facebook.com/bbwbooks
Instagram:
https://www.instagram.com/bigbadwolfbooks/
Twitter:
https://twitter.com/bigbadwolfbooks
Hashtag: #BigBadWolfBooks #BBWJohor2022 #BigBadBoxSale


Buffet Ramadhan 2022
- Arabian Nights di Thistle Johor Bahru |
 Diam tak
  diam lagi berapa hari aje nak habis bulan Syaaban. Dah nak puasa dah kita, dah
  ada rancangan berbuka puasa dekat luar bulan Ramadan nanti? Ye lah,
  kadang-kadang da jemu berbuka puasa makanan bazar atau masak sendiri, sesekali
  nak juga berbuka kat tempat lain dari kebiasaan. Housemate ciksun da start
  plan da ni, kena la ciksun survey tempat berbuka yang best-best.

  Salah satu lokasi berbuka puasa yang uols boleh masukkan dalam list adalah
  dekat Thistle Johor Bahru. Dengan tema Arabian Nights, diorang menyediakan
  menu-menu berbuka berkonsepkan masakan Arab. Paling menarik perhatian, ada
  Kibas Panggang 30 Hari, berlainan dengan kambing golek yang selalu kita jumpa
  di lokasi berbuka yang lain. Selain daripada tu, tarikan utama tahun ni adalah
  buah durian fresh, dikopek hanya bila uols datang berbaris nak ambil. Aduhai,
  kalau ciksun, memang teruja betul bila dapat makan buah durian waktu berbuka!

  Selain daripada tu, menu-menu kawah dan masakan tempatan pun tak kurang
  sedapnya tahun ni! Seriusss ciksun suka betul Kari Kambing Dalcha, Gulai
  Daging Salai & Pisang Muda, Asam Pedas Ikan Jenahak, dengan Ikan Siakap
  Tiga Rasa dia! Empat benda ni memang ciksun ambik semua waktu preview hari tu.
  Yang lain mesti la sedap jugak sebab dah licin masa ciksun nak ambik
  wakakakakakaka! Ibah cakap Ayam Perchik dia pun sedap!

  Dari segi pencuci mulut pun mak oii sedap gilerrr Fruit Tart dengan Cheese
  Cake dia. Ada jugak Peanut Butter Mousse yang ciksun rasa unik dan lain dari
  yang lain. Uols wajib cuba nanti tau! Sebagai peminat desserts, uols mesti
  akan happy macam ciksun!

  Nah ciksun share antara menu yang best masa preview hari tu ya!

  Sebenarnya ada lebih kurang 139 menu yang akan disediakan pada bulan Ramadan
  nanti, hari-hari akan bertukar-tukar menunya. Uols boleh la pergi bebila yang
  uols rasa nak pergi, jangan lupa grab rega Early Bird kalau nak lebih
  penjimatan! Gambar selebihnya menu-menu Arabian Nights, boleh belek dekat
  Facebook page Sunah Sakura tau!

  Ok nah, ciksun share details untuk uols yang berminat nak berbuka dekat sini
  nanti!

Arabian Nights Buffet Dinner @ Thistle Johor Bahru

  Orchid Ballroom - Grand ballroom + outdoor garden area

3 April - 2 May 2022 | 6.30pm - 10.00pm

🌟 EARLY BIRD VOUCHERS | Beli sebelum 2 April 2022

RM108 nett per Dewasa

    RM58 nett per Kanak-kanak (6 - 12 tahun) / Warga Emas (60 tahun ke atas)

Harga Biasa:

RM128 nett per Dewasa

    RM68 nett per Kanak-kanak (6 - 12 tahun) / Warga Emas (60 tahun ke atas)

Penampilan Istimewa:

#thestyloviolinist Aqmal Daniel

Official Emcee: Embun Jb

Liveband Performace by Morning Glory

Untuk tempahan dan pertanyaan, hubungi:

📞 07-222 9234 / 07-267 8999

📱
https://wa.me/60127892092


Buffet Ramadhan 2022
- Bufet Selera Kampung @ Holiday Inn Express and Suites
    Johor Bahru

  | Sebelum cerita tentang bufet Ramadan dekat sini, ciksun nak ucapkan tahniah
  dulu kepada Holiday Inn Express and Suites Johor Bahru. Diorang dah bukak
  secara rasmi, Grand Opening, pada 24 Mac 2022 yang lepas.

  Haaa, meriah sekali acara perasmian oleh Datuk Bandar Johor Bahru,  YB
  Dato' Haji Mohd. Noorazam bin Dato' Haji Osman pada hari tersebut. Sempat
  jugak ciksun rakamkan detik-detik upacara perasmian hari tu. Ramai juga
  influencers, tiktokers, dan media perdana yang datang. Boleh pulak terjumpa
  tiktoker femes, PakCik ChinSwee #kamisempoi.

  Apa lagi ciksun, mesti lah ambil gambar kan. Siap ambik video lagi dengan
  PakCik ChinSwee, bahahahha! Memang sempoi, dia yang bagi idea dekat ciksun,
  nak buat content video macam mana. Ciksun ikutkan je lah. Kalau uols nak
  tengok VTT ciksun dengan PakCik ChinSwee tu, jenguk aje kat

tiktok ciksun
. Haha! Ehhh, ni nak cite pasal Holiday Inn Express ke pasal tiktok ni 🤣

  Ok, ok! Berbalik kepada Holiday Inn Express, diorang pun tak terkecuali
  daripada menyediakan bufet berbuka puasa pada bulan Ramadan nanti. Ciksun
  pernah makan menu bufet dekat sini beberapa kali, memang antara bufet yang
  sedap juga kat area JB. Bufetnya nanti akan dibuat di Great Room, Level 1.
  Ruang menjamu selera yang bersaiz sederhana, dengan pilihan menu yang
  berpadanan harganya. Boleh belek gambar-gambar kat bawah, antara menu yang
  akan disediakan untuk uols nanti.

  Memikat ke idok? Aneka Asam Pedas yang buat ciksun meleleh air liur, Daging
  Salai Masak Lemak Cili Api, Udang Nestum, Laksa Johor, Sup Tulang Rawan, Nangka Muda Masak Lemak Daun Selasih, aduhhhh seriusss boleh kecur air liur kalo tertengok di bulan Ramadan. Haha!
  Tengok sekarang pun dah kelaparan sebab menaip waktu lunch 🤭

  Lagi banyak gambar, uols boleh belek dekat page Facebook Sunah Sakura ye!

  Bagi yang berminat nak buat pembelian baucar Bufet Selera Kampung, boleh lah
  belek maklumat kat bawah. Selamat berbuka kat sana nanti!

    Bufet Selera Kampung @ Holiday Inn Express & Suites Johor Bahru

Great Room, Tingkat 1

    5 April - 1 Mei 2022 | 6.30 pm - 9.30 pm

RM88 nett per Dewasa

RM48 nett per Kanak² (5 - 12 tahun)

Beli 10 PERCUMA 1

EARLY BIRD (Beli sebelum 1 April 2022)

RM68 nett per Dewasa

Untuk tempahan dan pertanyaan:

    WA:

https://wa.link/bufetselerakampungtablebooking

No. Tel: 072183333


Buffet Ramadhan 2022
- Cita Rasa Ramadan @ Tanjong Puteri Golf Resort |
 Ciksun masih ingat lagi pengalaman berbuka puasa dekat sini tahun lepas. Ciksun suka open space dining dia. Persekitarannya luas dan selesa untuk kita nikmati hidangan berbuka puasa, menu-menu pulak ada banyak pilihan dan lazat seperti masakan mak-mak kita kat rumah.
Pelbagai juadah dan harga yang sangat berpatutan ditawarkan oleh Tanjong Puteri Golf Resort (TPGR) dengan mengekalkan konsep masakan tradisi Melayu bertemakan "Cita Rasa Ramadan" dari resipi turun temurun untuk bulan Ramadan tahun ni.
Bagi memberikan variasi pilihan kepada para pengunjung, pelbagai pilihan menu disediakan pada setiap minggu. Antara resipi yang bakal dikongsikan ialah Satay Daging dan Ayam, Daging Panggang, makanan Laut, Shawarma, BBQ / Teppanyaki Mongolia, Mee, Soto, Masakan Panas dan Kuih-Muih tempatan yang mengamit kenangan akan masakan ibu di kampung halaman.
Lebih 100 jenis aneka juadah yang akan disajikan. Tarikan utama adalah Kambing Panggang yang diperap dengan 16 jenis herba dan rempah ratus selama 36 jam. Menghasilkan Daging Kambing yang lembut dan berjus semestinya mampu menambat selera ramai untuk menikmatinya.
Antara hidangan lain yang turut dihidangkan bagi mereka yang mementingkan kesihatan adalah pelbagai jenis ulaman tempatan dan pelbagai jenis sambal. Terutamanya Sambal Belacan Udang Kering Kota Tinggi yang pasti memikat selera, selain banyak maklum balas positif dari pengunjung tentang keunikan rasanya.
Terdapat juga Char Kueh Teow, Roti Canai, Murtabak, Daging BBQ, Makanan Laut dan juga BBQ Mongolia yang dimasak secara langsung oleh Chef terkemuka TPGR.
Hidangan manisan dan pencuci mulut seperti Kuih Talam Ubi, Koleh Kacang, Bingka Jagung, Kuih Ketayap Seri Tanjong, Kek, Pie, Puding, Ais Kacang dan Ais Krim yang sentiasa menjadi kegemaran ramai juga ditawarkan di kaunter buffet.
Cita Rasa Ramadan Buffet @ Tanjong Puteri Golf Resort
Golfer's Cafe
6 - 30 April 2022 | 6.30 PM - 9.30 PM
MYR 88.00 nett per Dewasa
MYR 44.00 nett per Kanak-kanak
Tawaran Early Bird: 6 April -10 April 2022 & 30 April 2022
🌙 10% OFF
Untuk maklumat lanjut dan tempahan:
Call: 07 259 6136
WhatsApp: 017 744 2711


Buffet Ramadhan 2022 -
Citarasa Muhibah @ Ramada Meridin Johor Bahru |
Ye,
  macam sahabat blogger komen semalam, dah nak masuk bulan Ramadan ni,
  berderet-deret lerr preview menu berbuka puasa. Haha! Jadi, mohon semua
  bertabah tengok makanan sedap-sedap kat blog ni ek. Setahun sekali je ciksun
  menggoda uols, kasi can lah! 😂

  Bagi yang pernah menjamu selera dekat sini, mesti dah sedia tahu akan
  menu-menu Delish Restaurant yang memang sedap. Masuk bulan puasa, lagi la
  sedap menu-menu dia! Dah berapa tahun juga ciksun cuba menu berbuka kat sini,
  memang tak pernah lagi mengecewakan. Ada aje tarikan terbaru yang diorang
  tawarkan dalam menu.

Tahun ni, apa pulak?

  Ok, nampak kan ciksun bergambar dengan kambing golek seekor. "Alah, hotel lain
  pun ada kambing golek, ciksun!" Ye, ye! Ni lah nak cerita! Istimewanya kambing
  golek dekat sini, ia dihidangkan dengan sos percik dan mozzarella cheese.
  First time tau, ciksun makan macam ni 😂

  Gabungan citarasa tempatan dan citarasa Barat, nah hasilnya. Roasted Whole
  Lamb Leg with Homemade Percik Sauce and Mozzarella Cheese. Bahagian kaki
  kambing dihiris nipis-nipis sebelum dituang sos percik dan ditabur dengan keju
  mozzarella. Kemudian dibakar dengan flame gun torch sampai keju mencair. Rasa
  dia memang terbaikkkk gilerrr! Very recommended 👍

  Selain daripada menu kambing yang memukau ni, uols kena cuba jugak Ikan Siakap
  Kerabu Mangga, Ayam Kapitan, Nasi Briyani Manado, Udang Masak Lemak Cili Api
  Pulau Tuba, Ekor Assam Pedas, Pasta Chicken Mushroom Carbonara, Bubur Lambuk
  Kampong Baru, Roasted Chicken with Mushroom Sauce, Murtabak Ayam, dan banyak
  lagi hidangan utama!

  Laksa Johor, Durian Goreng, Cempedak Goreng (bapak besor), aneka sup di Sup
  Huru Hara Action Stall, hidangan makanan laut panggang di Panggang Lautan
  Action Stall, aneka cucur, Char Kuew Teoy, dan macam-macam lagi menu sampingan
  turut menanti uols bulan puasa nanti.

  Oh, Cendol ni agak popular pada hari kejadian, housemate ciksun cakap sedap.
  Rasa gula dia tu katanya macam Gula Apong, tak sure la betul ke pakai Gula
  Apong atau hanya Gula Melaka. Adui, lupa pulak ciksun nak tanya chef!

  Apa kata, uols pergi tanya chef nanti? 🤭

  Nah detail bufet untuk uols tempah sekarang jugak!

Citarasa Muhibah Ramadan Buffet

6 April - 1 Mei 2022 | 6.30 - 10.00 pm

    Delish Restaurant, West Wing, Level 5, Ramada Meridin Johor Bahru

EARLY BIRD (1 March - 1 April 2022)

    RM98 per Dewasa (Regular price at RM118)

RM68 per Kanak-kanak (5 - 11 tahun)

Untuk tempahan, hubungi

Hotline: 07-531 8888

    Lynn: 016-717 3524

https://RamadanBuffetPromo.wasap.my

    Fadzly : 017-711 0155

https://RamadanBuffetPromo2.wasap.my

Email: fbadmin@ramadameridinjohor.com


Buffet Ramadhan 2022
- Citarasa Muhibbah @ Impiana Hotel Senai
 | Buat
  warga Kulai, Senai, Taman Universiti dan sekitarnya, yang rasa nak ke Johor
  Bahru tu jauh, boleh lah pergi berbuka puasa dekat Impiana Hotel Senai pulak
  bulan Ramadan nanti. Diorang pun ada buat jugak bufet Ramadan, dengan tema
  Citarasa Muhibbah di restoran The Tiffin. Lagi best, diorang siap ada pakej
  bilik istimewa sempena bulan Ramadan dari harga serendah RM200++!

Haaa, nanti ciksun cerita!

  Memula sekali, mesti la kita nak tau apa menu yang ada untuk berbuka kan?
  Kalau tempat lain ada Kambing Golek, Impiana Hotel Senai pulak ambil
  pendekatan berbeza dengan hidangan Ayam Pasu! Yesss, unik sekali jumpa Ayam
  Pasu dekat hotel. Pertama kali ciksun jumpa dalam hidangan hotel, sebelum ni
  pernah nampak orang jual kat tepi jalan, tu pun tak sempat lagi ciksun nak
  mencubanya.

  Nampak sedap tak? Ok, bukan dalam gambar aje nampak sedap ye, bila makan cicah
  sos BBQ pun memang sedap gilerrr! Ayamnya lembut sangat, kulit ayam pulak
  crispy. Aduhh teringat-ingat ciksun dengan rasanya, uols wajib cuba kalau
  berbuka kat sini nanti tau! Ape lagi menu yang sedap? Nah ciksun share antara
  menu yang ada.

  Peminat kambing jangan risau, diorang ada jugak buat Kambing Bakar atas pan
  walaupun tak ada Kambing Golek. Rasanya pun tak kurang sedapnya, tambahan
  pulak dengan sos Lada Hitam atau sos BBQ diorang. Sos pun memainkan peranan
  dalam kesedapan juadah bakar-bakar tau! Jujur cakap, setakat ni sos Lada Hitam
  dan sos BBQ kat sini paling sedap! Daging bakar dihiris nipis-nipis, cicah
  dengan dua sos ni pun sedap oiii!

  Banyak lagi gambar sebenarnya, uols boleh belek terus dekat page Facebook
  Sunah Sakura ya!

  Berapa harga? Nah ciksun share details kat bawah.

Citarasa Muhibbah Buffet Dinner @ Impiana Hotel Senai

The Tiffin, Lobby Level

6 April - 30 April 2022

RM99 per Dewasa

RM40 per Kanak²

Early Bird (beli sebelum 3 April):

Beli 5 PERCUMA 1

Untuk tempahan & maklumat lanjut:

📞: +60 16-713 4590

    📱:
https://ImpianaTiffin.wasap.my

    Ok, ape pulak cerita pakej bilik istimewa sempena bulan Ramadan? Haaa, ni
    nak habaq! Diorang ada buat pakej khas untuk uols yang nak datang stay kat
    sini bulan puasa nanti, tak kira lah datang dengan kawan-kawan atau family,
    sebab business atau saja-saja nak relax berstaycation. Ciksun dah pernah
    stay kat sini, dalam Club Deluxe Room. Masya Allah memang best sangat bilik
    dia dan selesa!

    Masuk aje bilik, tak tipu ek...ciksun rasa vibe 5 star hotel 😁 Maybe sebab
    Club Deluxe kot. Kalau bilik lain pun rasa macam ni, memang wow giler lah.
    Sebab dari luar, hotel ni nampak biasa aje kan. Dah masuk bilik baru lah tau
    betapa nicenya bilik dia. Bathroom besar, takde bathtub, tapi ada shower
    yang canggih, kelengkapan lain dalam bilik cukup, iron dengan iron board pun
    dah sedia ada. Tak payah nak call receptionist.

    Swimming pool dengan gym pun ada ye kat hotel ni, boleh lah mandi or
    bersenam lepas waktu berbuka kalau siang tu takut tak larat. Hahahaha! Untuk
    uols yang nak try stay kat sini bulan puasa nanti, nah ciksun kongsikan
    pakej yang Impiana Hotel Senai sediakan siap sahur dengan berbuka.

Pakej A - RM200++ | 2 April - 2 Mei 2022

▪ 2H 1M - Deluxe Room

▪ Bufet Sahur untuk 2 orang

Pakej B - RM288++ |
2 April - 2 Mei 2022

▪ 2H 1M - Deluxe Room

▪ Bufet Sahur untuk 1 orang

▪ Bufet Ramadan untuk 1 orang

    ▪ Add-on Bufet Ramadan pada harga RM99nett per Dewasa, RM40nett per
    Kanak-kanak

Lain-lain promosi bilik:

    🌐:

https://bit.ly/ihs_rooms

Untuk tempahan atau pertanyaan:

📞: +60 16-775 0741

    📱:

https://ihsevents.wasap.my

📩: ados.ihs@impiana.com


Buffet Ramadhan 2022
 - Gandingan Citarasa Air Tangan Cef Adu @ The Westin
    Desaru Coast Resort
| Macam mimpi jadi kenyataan, dapat bersua muka dengan Cef Adu Amran, salah
  seorang Cef selebriti dan hakim untuk siri pertandingan MasterChef Malaysia,
  di The Westin Desaru Coast Resort, tempoh hari. Alhamdulillah, rasa sangat
  beruntung dapat mencuba menu-menu air tangan Cef Adu. Tengah makan tu rasa
  macam, "eh betul ke ciksun tengah makan masakan Cef Adu ni?" 🙈

  Memang betul lah kalau dah bergambar dengan tuan badan. Cef Adu merupakan anak
  Johor, antara cef yang paling ciksun kagumi kerana sangat-sangat berjaya dalam
  segala bidang yang beliau ceburi. Bermula dengan seorang penari, kemudian
  bertukar bidang terus ke dunia kulinari. Mula menimba ilmu di Stamford
  College, Kuala Lumpur dalam jurusan Culinary and Kitchen Management, hingga
  berjaya membuka restoran pertamanya,
Champor-Champor Restaurant
 di
  Langkawi pada tahun 1994.

  Dengan pengalaman hampir 30 tahun dalam perniagaan, Cef Adu dah banyak dapat
  recognitions. Champor-Champor Restaurant beliau pun sampai ke London,
  sangat-sangat dikenali di kalangan pakar hingga tersenarai dalam

UK Food Guide, UK Michelin Guide
, dan

Zagat’s Special Gold Edition Best Restaurants in the World
. Restoran
  tersebut jugak dinilai sebagai
AA-Rosettes selama 9 tahun
, dan mendapat
  anugerah

Winner of Restaurant Magazine’s Best Dishes Awards 2007 in the Best Curry
    Division
. Masya Allah! Hebat!

  Sekarang, Cef Adu da kembali ke tanah air dan bukak
Adu Sugar
 pulak
  dekat Bangsar. Dan jangan tak tahu, Cef Adu ada jenama pakaiannya yang
  tersendiri juga, dikenali sebagai
Aduh! by Adu -
merangkumi pakaian
  ekslusif tradisional lelaki, hijab wanita, dan koleksi unisex menggunakan
  fabrik import berkualiti tinggi dari serata dunia. Haaa, padu ke takkk? Rezeki
  Allah bagi, semoga perniagaan Cef Adu semakin berjaya dan berkembang-biak,
  ameen!

  Bagi uols yang teringin nak merasa masakan Cef Adu, boleh lah ke
The Westin
  Desaru Coast Resort
 pada bulan Ramadan ni. Diorang ada buat buffet istimewa

Gandingan Citarasa Air Tangan Cef Adu
 dari
3 April hingga 2 Mei 2022
 di
Desaru
  Coast Conference Centre
 (DCCC), 5 minit aje perjalanan dari resort tu. Sebelum
  park masuk resort, uols akan nampak DCCC ni betul-betul sebelah simpang masuk
  ke The Westin DCR.

  Wajib cuba,
Laksa Johor, Nasi Minyak Pengantin, Mee Bandung Maharani,
  Ikan Assam Pedas Chef Adu, Ayam Ros, Pechel Jawa Cef Adu, Pajeri Mangga Muda,
  Telur Pindang
 dan banyak lagi menu kolaborasi antarasa Cef Adu bersama
  Executive Chef The Westin DCR, Adrian Jackson. Ada live stalls juga yang akan
  menawarkan
Sup Gearbox, Aneka Sate, Kambing Golek, Ulam-ulaman Desa,
  Bubur Lambuk Ayam, Rendang Sapi Ala Minang
 dan sebagainya.

  Serius cakap tau, memang sedap sungguh Laksa Johor dan Mee Bandung Maharani
  Cef Adu! Ciksun ni jarang-jarang nak ambil dua menu ni kalau berbuka dekat
  luar. Lebih suka makan benda yang simple. Tapi sebab ni Cef Adu yang masak,
  nak jugak merasa kannn! Allahu, memang Johor sangat! Bukan senang nak jumpa
  dua menu ni yang betul-betul menepati citarasa ciksun. Kadang-kadang ada yang
  terlampau pekat, ada yang tak berasa kuahnya, tapi yang ni secukup rasa!

  Ayam Ros, makan dengan Nasi Minyak Pengantin, sekali dengan Pencuk / Jelatah,
  fuhhhh ke dasar laut perginya. Mentang-mentang berbuka di tepi pantai Desaru
  kan, dia punya kesedapan tu sampai nampak ikan berenang-renang di antara
  rumpai air dan batu karang kat dasar laut. Bahahahaha! Uols bukan tak tahu,
  ciksun ni kalo describe benda sedap tu memang over 😜

  Ok lah, daripada ciksun terus merepek, baik uols cepat-cepat book voucher
  berbuka puasa dekat The Westin DCR ni! Sekali-sekala guysss, bukan selalu
  dapat berbuka dengan air tangan Cef selebriti! Pssttt, Pechel Jawa Cef Adu pun
  antara tarikan utama pada hari kejadian tau! Kemain

Sis Lin

  bangun menambah makan kali kedua sebab sedap sangat rasanya.

  Uols boleh belek gambar-gambar lain dekat page FB Sunah Sakura tau!

  Ok, nah details untuk uols buat pembelian voucher!

Gandingan Citarasa Air Tangan Cef Adu Dinner Buffet @ The Westin Desaru
      Coast Resort

Desaru Coast Conference Centre

3 April - 2 Mei 2022 | 6.30pm – 10.30pm

MYR148+/Dewasa

MYR74+/Kanak²

EARLY BIRD (Beli selewatnya 31 Mac 2022):

MYR120+/Dewasa

Untuk tempahan dan pertanyaan:

Call: +607 838 3333

    WA:
http://west.tn/6188KqpBp


Buffet Ramadhan 2022 - Irama Warisan @ Amari Johor Bahru

Buffet Ramadhan 2022 -
 Irama Warisan Buffet Dinner @ Amari Johor Bahru |
Tak sampai sebulan je lagi, kita akan masuk ke bulan Ramadan 1443H.
  Alhamdulillah. Da habis ganti puasa tahun lepas ke tu? Kalau belum, better
  usahakan segera sebelum terlambat. Baru lah tenang hati nak buat ibadah puasa
  tahun ni pulak. Kalau dah setel, alhamdulillah.

  Bulan puasa tahun ni, berbeza dengan tahun lepas. 1 April 2022, insya'Allah
  kita akan beralih ke fasa endemik. Beratus-ratus SOP dikurangkan, sempadan
  negara dibuka, makanya mesti lah sektor ekonomi dan terpaling khusus; sektor
  pelancongan juga perhotelan akan naik semula. Haa, boleh le uols berbuka puasa
  dekat hotel macam dulu-dulu. Yang penting terus pakai mask dan jangan lupa
  check in MySejahtera.

  Salah satu hotel kat JB yang akan menawarkan bufet Ramadan bagi tahun 2022 ni
  adalah Amari Johor Bahru. Ciksun takleh lupa betapa sedapnya Briyani Kambing
  kat sini. Ye, menu Indian Briyani kat sini wajib uosl cuba tau, sedap sangat
  dan lembut daging kambingnya. Buat ciksun terkejut masa makan tu, sebab makan
  sambil berborak dengan kawan-kawan. Tak pandang apa yang dikaut masuk ke
  mulut. Kunyah-kunyah, eh sedapnyaaaa! Apa benda ni???

  Haa, ni la rupa dalang kesedapan tu. Hahaha! Selain daripada Indian Briyani,
  diorang ada juga hidangkan Nasi Briyani Gam Johor, Traditional Salmon Fish
  Head Curry, Sizzling Grill, Gulai Kawah dan Pek Nga, Laksam, Nasi Kerabu
  dengan Daging Bakar, Satay, Keropok Belinjau, Keladi Goreng Celup Tepung,
  Murtabak, dan banyak lagi.

  Hampir 200 juadah disediakan untuk uols yang nak berbuka puasa dekat sini
  nanti. Jangan lupa untuk try juga Balinese Kambing Golek, Johorean Assorted
  Favourite Brew Corner: Kambing Gearbox, Ayam, Daging, Perut, Ekor, Lidah,
  Urat, Chinese Wok Fried dan Char Kuey Teow Live Cooking stations, aneka Kerabu
  dan salad Thai, termasuklah signature diorang: Som Tam.

  Pelbagai jenis Ulam-ulaman seperti Petai dan Kacang Botol dihidangkan bersama
  Sambal Kelapa, Sambal Mangga, Sambal Belancan, Sambal Budu dan Cencaluk. Bagi
  yang nak rasa suasana Hari Raya, boleh la menyinggah ke Lemang Station. Aneka
  pencuci mulut citarasa Malaysia pulak boleh uols dapati di Malaysian Dessert
  Stall, akhiri menu berbuka uols dengan pelbagai jenis kuih tradisional, Dodol,
  Pengat Pisang, Pengat Durian, Sago Gula Melaka, Bubur Kacang Hijau, Pulut
  Mangga dan macam-macam lagi.

  Menu delivery @ takeaway pun ada kalau uols lebih selesa berbuka puasa dekat
  rumah bersama keluarga. Just contact aje person in charge untuk order dan set
  kan waktu uols nak delivery or pickup.
Lagi banyak gambar menu, uols boleh belek dekat page
Sunah Sakura
 ya!

So, apa tunggu lagi?
Cepat grab harga early bird sebelum terlambat! Maklumat lanjut tentang Irama Warisan boleh baca kat bawah.

Irama Warisan Buffet Dinner

5 April - 1 Mei 2022 | 6.30 - 10.00 pm

    Amaya Food Gallery, Level 6, Amari Johor Bahru

RM128 nett per dewasa

    RM96 nett per warga emas 60 tahun ke atas

RM64 nett per kanak² 9 - 13 tahun

    FREE untuk 8 tahun ke bawah (max 2 kids per family)

*Beli 10 dewasa, dapat special rate RM108 nett seorang

EARLY BIRD sebelum 5 April 2022:

RM98 nett per dewasa

    RM74 nett per warga emas 60 tahun ke atas

RM49 nett per kanak²

Take away menu:

RM65 per set

Daily delivery & self collect*

Untuk maklumat lanjut,

Call: 07 266 8888

WA: 016 776 8547

Email: amaya.johorbahru@amari.com

*Tertakluk kepada terma dan syarat.


Buffet Ramadhan 2022
 - Jemput Makan Di Kampung Holiday Villa @ Holiday Villa
    Johor Bahru
| Masih lagi dengan entri bufet Ramadan. Jangan jemu tau. Hahaha! Kali ni
  ciksun nak share menu bufet Ramadan di Holiday Villa Johor Bahru pulak! Dengan
  tema Jemput Makan Di Kampung Holiday Villa, tahun ni menu-menunya banyak
  bertemakan masakan kampung. Uols kena cuba masakan-masakan dalam kawah kat
  sini, sebab ciksun takleh lupa rasa Lala Masak Lemak Cili Api, Asam Pedas Ikan
  Pari dia! Serius sedap sampai terimbau-imbau!

  Ayam Golek Tebu Bakar dengan Kambing Golek Nasi Kabuli adalah antara menu yang
  istimewa pada bulan Ramadan nanti. Dua nama yang pertama kali ciksun dengar,
  wajib la cuba kan? Bila dah masuk mulut, wowww memang sedap! Lembut ayam dan
  kambing, cicah dengan segala sos yang ada. Tak sedar kepingan ayam dan kambing
  da habis dalam pinggan.
Nasi Kabuli warnanya kuning-kuning cerah. Dikatakan
  asalnya dari Kuala Lipis, Pahang, dulu-dulu santapan Diraja; Nasi Kebawah
  Duli. Lama-lama jadi Nasi Kebuli atau Kabuli. Nampak seakan-akan Nasi Ayam,
  tapi ada sedikit rasa ketumbar dan lada hitam dalam nasi. Ada ayam dihidangkan bersama nasi tu. Uols boleh pilih sama ada nak makan dengan Kambing Golek atau dengan ayam tu aje. Macam mana rupa menu ni?

  Nah ciksun share gambar-gambar menu yang ciksun cuba hari tu.

  Macam mana? Menggoda tak?
Bubur Lambuk dengan Kuetiau Goreng dia pun sedap! Ciksun suka! Rendang Ayam pulak dimakan bersama Ketupat Palas dan Lemang, dah rasa macam hari raya! Khas untuk semua, chef siap masak Dodol Tradisional Holiday Villa secara live lagi pada hari kejadian. Ada banyak lagi sebenarnya menu pada bulan Ramadan
  nanti. Dalam 280 menu semuanya, rotate setiap hari. Gambar-gambar menu yang
  lain, macam biasa lah, uols boleh belek aje dekat page Facebook Sunah Sakura
  tau!

  Bagi yang berminat untuk menempah baucar, boleh lah buat sekarang sebab
  diorang ada promosi pembelian awal sehingga 4 April 2022. Details pembelian
  baucar boleh baca kat bawah ya!

Jemput Makan di Kampung Holiday Villa Buffet @ Holiday Villa Johor
      Bahru

Fern Pine Cafe, Level 9

5 April - 1 Mei 2022

6.30 pm - 10.00 pm

RM128 nett per Dewasa

    RM88 nett per Warga Emas (55 tahun ke atas)

RM58 nett per Kanak² (5 - 12 tahun)/OKU

EARLY BIRD (sehingga 4 April 2022)

RM98 nett per Dewasa

Untuk tempahan dan pertanyaan:

📞 +60166794278/ +6072903367

    Whatsapp:

https://lynxshort.com/jemputmakan